Dôležité právne oznámenie

|

52005PC0676

Návrh nariadenie Európskeho Parlamentu a Rady, ktorým sa mení a dopĺňa nariadenie Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a nariadenie Rady (EHS) č. 574/72 stanovujúce postup na vykonávanie nariadenia (EHS) č. 1408/71  /* KOM/2005/0676 v konečnom znení - COD 2005/0258 */

	[pic] | KOMISIA EURÓPSKYCH SPOLOČENSTIEV |Brusel, 21.12.2005KOM(2005) 676 v konečnom znení2005/0258 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a nariadenie Rady (EHS) č. 574/72 stanovujúce postup na vykonávanie nariadenia (EHS) č. 1408/71(predložená Komisiou)ODÔVODNENIE1) KONTEXT NÁVRHU Dôvody a ciele návrhu Cieľom tohto návrhu je aktualizovať nariadenie Spoločenstva (EHS) č. 1408/71, aby sa zohľadnili zmeny v právnych predpisoch jednotlivých členských štátov v oblasti sociálneho zabezpečenia. 1Všeobecný kontext Tento návrh je pravidelnou aktualizáciou nariadenia (EHS) č. 1408/71, presnejšie jeho príloh, s cieľom správnym spôsobom zohľadniť zmeny v právnom stave na vnútroštátnej úrovni, a tým zabezpečiť riadnu koordináciu Spoločenstva v oblasti vnútroštátnych systémov sociálneho zabezpečenia. Existujúce ustanovenia v oblasti návrhu Nariadenie (EHS) č. 1408/71, ktoré bolo aktualizované nariadením (ES) č. 118/97 a naposledy zmenené a doplnené nariadením Európskeho parlamentu a Rady (ES) č. 647/2005. Týmto návrhom sa zmenia a doplnia odkazy v určitých prílohách k nariadeniu, pretože sa zmenili a doplnili vnútroštátne právne predpisy, na ktoré sa vzťahujú. Súlad s inými politikami a cieľmi Únie Neuplatňuje sa. KONZULTÁCIA SO ZAINTERESOVANÝMI STRANAMI A HODNOTENIE VPLYVU Konzultácia so zainteresovanými stranami 2Konzultačné metódy, hlavné cieľové sektory a všeobecný profil respondentov Členské štáty boli vyzvané, aby predložili žiadosti o zmeny a doplnenia, ktorými sa aktualizujú nariadenia (EHS) č. 1408/71 a 574/72 s cieľom zohľadniť zmeny v ich vnútroštátnych právnych predpisoch. Zamestnanci Komisie posúdili žiadosti, prediskutovali ich s predstaviteľmi členských štátov na stretnutí Správnej komisie pre sociálne zabezpečenie migrujúcich pracovníkov a podľa potreby si vysvetlili ďalšie podrobnosti s predstaviteľmi príslušných členských štátov. Zhrnutie reakcií a spôsob ich zohľadnenia Žiadosti, ktoré sa považujú za zlučiteľné s právnymi predpismi EÚ a s ktorými súhlasila Správna komisia, boli odsúhlasené a zapracované. Získavanie a využívanie expertízy Príslušné vedecké/odborné oblasti Koordinácia sociálneho zabezpečenia. Použitá metodika Diskusie na stretnutiach Správnej komisie pre sociálne zabezpečenie migrujúcich pracovníkov a podľa potreby ďalšie diskusie, najmä na objasnenie podrobností vnútroštátnych právnych predpisov s predstaviteľmi Správnej komisie z príslušných členských štátov. Hlavné organizácie/odborníci oslovené(í) v rámci konzultácií Správna komisia pre sociálne zabezpečenie migrujúcich pracovníkov, ako aj niektorí predstavitelia Správnej komisie. Zhrnutie získaných a použitých odporúčaní Možnosť existencie vážnych rizík s nezvratnými následkami sa neuvádzala. 225 Súhlas s aktualizáciou určitých zápisov pre členské štáty v prílohách k nariadeniu č. 1408/71. Prostriedky použité na zverejnenie odborných odporúčaní Žiadne. Hodnotenie vplyvu Členské štáty často menia svoje právne predpisy týkajúce sa sociálneho zabezpečenia, v dôsledku toho sa odkazy na vnútroštátne právne predpisy v právnych predpisoch EÚ, ktorými sa koordinujú systémy sociálneho zabezpečenia, stávajú neaktuálnymi a spôsobujú právnu neistotu. Je to na škodu občanov EÚ pohybujúcich sa v rámci EÚ, pretože nie sú riadne informovaní o svojich právach, čo vnútroštátnym inštitúciám sociálneho zabezpečenia sťažuje správne uplatňovanie ustanovení EÚ, ktorými sa koordinuje sociálne zabezpečenie. Odkazy v koordinačných právnych predpisoch EÚ, najmä v nariadeniach č. 1408/71 a 574/72, sa preto musia zmeniť a doplniť, aby náležite zohľadňovali vnútroštátne právne predpisy. Nariadenia EÚ sa môžu meniť a dopĺňať iba nariadením. Je v záujme príslušných občanov, aby sa nariadenia Spoločenstva zmenili a doplnili bezprostredne po zmene vnútroštátnych právnych predpisov. Nariadenie č. 1408/71 sa musí zmeniť a doplniť čo najskôr, najmä vzhľadom na zásadné dôchodkové reformy vo Švédsku a Fínsku, ako aj reformu systému zdravotného poistenia v Holandsku, napriek tomu, že nariadenie č. 883/2004, ktoré ho nahradilo, nadobudlo účinnosť 20. mája 2004: toto nové nariadenie sa nebude uplatňovať pred nadobudnutím účinnosti vykonávacieho nariadenia, čo bude pravdepodobne najskôr v roku 2007. Pokiaľ ide o pracovné zaťaženie alebo náklady, navrhované doplňujúce nariadenie nebude predstavovať zásadný rozdiel oproti súčasnej situácii inštitúcií sociálneho zabezpečenia a správ, pracovníkov alebo zamestnávateľov. Naopak, cieľom tejto aktualizácie je zdokonaliť koordináciu Spoločenstva v oblasti systémov sociálneho zabezpečenia, a tým poskytnúť lepšiu ochranu občanom EÚ pohybujúcim sa v rámci EÚ. PRÁVNE PRVKY NÁVRHU Zhrnutie navrhovaných opatrení Návrh má aktualizovať niektoré prílohy k nariadeniu č. 1408/71, aby sa zohľadnili zmeny vo vnútroštátnych právnych predpisoch v oblasti sociálneho zabezpečenia. Tým, že náležite zohľadní platné vnútroštátne právne predpisy, uľahčí uplatňovanie právnych predpisov Spoločenstva, ktorými sa koordinujú systémy sociálneho zabezpečenia. Právny základ Článok 42 a článok 308 Zmluvy o ES. Zásada subsidiarity Zásada subsidiarity sa uplatňuje, pokiaľ návrh nepatrí do výlučnej právomoci Spoločenstva. Ciele návrhu nie je možné uspokojivo dosiahnuť na úrovni členských štátov z týchto dôvodov: Článok 42 zmluvy vyžaduje akciu Spoločenstva formou koordinačných opatrení v oblasti sociálneho zabezpečenia a je potrebné zabezpečiť plný výkon práva na voľný pohyb pracovníkov stanovený v zmluve. Bez takejto koordinácie by hrozilo, že sloboda pohybu by sa neuplatňovala, keďže ľudia by toto právo pravdepodobne využívali v menšej miere, ak by v podstate znamenalo stratu práva na sociálne zabezpečenie už nadobudnutého v inom členskom štáte. Cieľom súčasných právnych predpisov Spoločenstva v oblasti sociálneho zabezpečenia nie je nahradiť rôzne vnútroštátne systémy. Treba zdôrazniť, že navrhované doplňujúce nariadenie nie je harmonizačným opatrením a nepresahuje rámec potrebný na účinnú koordináciu. Základným cieľom návrhu je aktualizovať súčasné pravidlá koordinácie, aby sa zohľadnili zmeny prijaté vo vnútroštátnych právnych predpisoch. Hoci z toho dôvodu návrh vychádza najmä z príspevkov členských štátov, členské štáty nemohli prijať takého ustanovenia na vnútroštátnej úrovni, pretože by mohli byť v rozpore s nariadením. Aby sa mohlo nariadenie účinne uplatňovať v príslušných členských štátoch, je potrebné zabezpečiť riadnu úpravu príloh k nariadeniu. Koordinácia sociálneho zabezpečenia sa týka cezhraničných situácií, v ktorých žiaden členský štát nemôže konať samostatne. Koordinujúce nariadenie Spoločenstva nahrádza viaceré súčasné dvojstranné dohody, čo členským štátom nielen zjednodušuje koordináciu sociálneho zabezpečenia, ale zabezpečuje aj rovnaké zaobchádzanie s osobami, ktoré sú poistené v súlade s vnútroštátnymi právnymi predpismi v oblasti sociálneho zabezpečenia. Opatrenie Spoločenstva lepšie dosiahne ciele návrhu z týchto dôvodov: Koordinácia systémov sociálneho zabezpečenia má význam len na úrovni Spoločenstva. Cieľom je zabezpečiť, aby koordinácia systémov sociálneho zabezpečenia fungovala efektívne vo všetkých členských štátoch. Základom a opodstatnením je voľný pohyb osôb v rámci EÚ. Neexistujú kvalitatívne ukazovatele, ale nariadenie sa týka každého občana EÚ, ktorý sa z akéhokoľvek dôvodu pohybuje v rámci EÚ. Tento návrh je iba koordinačným opatrením, ktoré sa môže prijať len na úrovni Spoločenstva. Členské štáty sú naďalej zodpovedné za organizovanie a financovanie svojich systémov sociálneho zabezpečenia. Návrh je preto v súlade so zásadou subsidiarity. Zásada proporcionality Návrh je v súlade so zásadou proporcionality z týchto dôvodov: Nariadenie (EHS) č. 1408/71 vyžaduje túto formu opatrenia, pretože nariadenie môže byť zmenené a doplnené iba nariadením. Členské štáty sú však naďalej sami zodpovedné za organizovanie a financovanie svojich systémov sociálneho zabezpečenia. Tento návrh uľahčuje členským štátom koordináciu systémov sociálneho zabezpečenia a preto je prínosom pre občanov aj pre vnútroštátne orgány sociálneho zabezpečenia. Tieto osobitné nariadenia vychádzajú z návrhov členských štátov, čo znamená, že akékoľvek potenciálne finančné alebo administratívne zaťaženie je minimalizované a primerané uvedenému cieľu. Naopak, bez takejto aktualizácie nariadenia č. 1408/71 by bolo finančné a administratívne zaťaženie pravdepodobne väčšie. Výber nástrojov Navrhované nástroje: nariadenie Iné prostriedky by neboli primerané z tohto dôvodu: Iná možnosť neexistuje, pretože nariadenie ako nariadenie (EHS) č. 1408/71 sa môže zmeniť a doplniť iba nariadením. VPLYV NA ROZPOčET Návrh nemá žiaden vplyv na rozpočet Spoločenstva. ĎALšIE INFORMÁCIE 0Európsky hospodársky priestor Navrhovaný akt sa týka EHP, a preto by mal byť rozšírený na Európsky hospodársky priestor. 57Podrobné vysvetlenie návrhu A. Článok 2 (Nadobudnutie účinnosti) Keďže nový zákon o poistení zdravotnej starostlivosti v Holandsku platí od 1. januára 2006, zmeny a doplnenia týkajúce sa Holandska v prílohách I a VI sa musia uplatňovať od 1. januára 2006. B. Príloha I. Zmena a doplnenie k prílohe I 1. Zmena a doplnenie k časti I Príloha I časť I definuje pojem „zamestnanci“ alebo „samostatne zárobkovo činné osoby“, ak sa nemôžu určiť na základe vnútroštátnych právnych predpisov. Znenie oddielu „X. ŠVÉDSKO“ by sa malo zosúladiť s novým zákonom o poistení zdravotnej starostlivosti (1999:799) a na identifikáciu „samostatne zárobkovo činných osôb“ by sa mal vložiť odkaz na zákon o príspevkoch sociálneho poistenia. 2. Zmena a doplnenie k časti II Príloha I časť II definuje pojem „rodinný príslušník“, ak vnútroštátne právne predpisy neumožňujú rozlišovanie medzi rodinnými príslušníkmi a inými osobami. Znenie oddielu „Q. HOLANDSKO” by sa malo zosúladiť s novým zákonom o poistení zdravotnej starostlivosti. II. Zmena a doplnenie k prílohe IIa Príloha IIa obsahuje osobitné nepríspevkové dávky poskytované príslušným osobám výlučne na území členského štátu, v ktorom majú trvalý pobyt, podľa článku 10a nariadenia (EHS) č. 1408/71. 1. Litovský zákon o sociálnom dôchodku z roku 1994 bol zmenený a doplnený a sociálny dôchodok v súčasnosti uvedený v prílohe IIa bol rozčlenený na niekoľko samostatných prídavkov. Z týchto prídavkov predstavujú nový dôchodok sociálneho zabezpečenia a osobitný sociálny príspevok kombinované dávky, ktoré obsahujú prvky sociálneho zabezpečenia a sociálnej pomoci a sú nepríspevkové, keďže ich financuje vláda, a tak plnia kritériá na to, aby sa mohli považovať za osobitné nepríspevkové dávky. Odkaz v oddiele „M. LITVA“ by sa mal zmeniť a doplniť, aby sa zohľadnili zmeny vo vnútroštátnych právnych predpisoch. 2. Hoci slovenské zákonodarné orgány zrušili sociálny dôchodok zákonom č. 461/2003 z 31. decembra 2003, dávky sa naďalej vyplácajú podľa starého zákona 100/1988 Z. z. osobám, ktoré na ne mali predtým nárok. Táto dávka je nepríspevková, zabezpečuje minimálny príjem osobám, ktoré nespĺňajú podmienky na príspevkový starobný alebo invalidný dôchodok a je dávkou pri jednotlivých hraniciach príjmu. Z toho dôvodu spĺňa kritériá na to, aby sa považovala za osobitnú nepríspevkovú dávku a preto by sa mala zahrnúť do časti „V. SLOVENSKO“. III. Zmena a doplnenie k prílohe III, časť A V prílohe III sú uvedené ustanovenia súčasných dvojstranných dohôd, ktoré boli účinné pred začiatkom uplatňovania nariadenia v príslušných členských štátoch. V časti A sú uvedené ustanovenia dvojstranných dohôd, ktoré sa naďalej uplatňujú napriek skutočnosti, že ustanovenia dvojstranných dohôd sa vo všeobecnosti nahrádzajú nariadením (EHC) 1408/71. Ustanovenie Všeobecného dohovoru medzi Talianskom a Holandskom z 28. októbra 1952 uvedené v prílohe III, časť A sa týka vývozu dávok do štátov mimo EÚ. Je však potrebné ho vypustiť, pretože vyplácanie dôchodku v krajine mimo EÚ buď patrí do pôsobnosti nariadenia (ak dôchodok patrí do jeho vecnej pôsobnosti a poberateľ do jeho osobnej pôsobnosti), v tom prípade sa uplatňuje zásada rovnakého zaobchádzania, alebo do nej nepatrí, a v tom prípade sa týmito záležitosťami príloha III už nemôže zaoberať. IV. Zmena a doplnenie k prílohe IV 1. Zmena a doplnenie k prílohe IV, časť A Príloha IV, časť A uvádza „právne predpisy, na ktoré sa odvoláva článok 37 ods. 1 nariadenia, podľa ktorého výška invalidných dávok nezávisí od dĺžky doby poistenia“. V Slovenskej republike závisí výška invalidného dôchodku od dĺžky doby poistenia (systém „typu B“), s výnimkou dôchodkového poistenia pre osoby, ktoré sa stanú invalidnými, keď boli závislými deťmi a ktoré neboli poistené na požadované obdobie, ale ktoré sa napriek tomu považujú za osoby, ktoré splnili požadovanú dobu poistenia. Táto dávka sa preto musí zahrnúť do oddielu „V. SLOVENSKO“. 2. Zmena a doplnenie k prílohe IV, časť B Príloha IV, časť B uvádza osobitné systémy pre samostatne zárobkovo činné osoby, na ktoré sa uplatňujú osobitné ustanovenia o sčítaní dôb poistenia v inom členskom štáte. Boli zmenené a doplnené španielske právne predpisy v súčasnosti uvedené v prílohe IV, časť B, v dôsledku čoho je potrebné náležite aktualizovať odkaz v časti „G. Španielsko“. 3. Zmeny a doplnenia k prílohe IV, časť C Príloha IV, časť C uvádza „prípady, na ktoré sa odvoláva článok 46 ods. 1 písm. b) nariadenia, kedy je možné upustiť od výpočtu dávky v súlade s článkom 46 ods. 2 nariadenia“, keďže ten nikdy nepovedie k vyššiemu výsledku. Ak je predpokladom pozostalostného dôchodku na Slovensku starobný alebo invalidný dôchodok, ktorý bol skutočne vyplácaný zosnulému, bude výsledok výpočtu pro rata a výsledok výpočtu na vnútroštátnej úrovni vždy rovnaký. Tento pozostalostný dôchodok sa preto musí zahrnúť do časti „V. SLOVENSKO“. V reformovanom švédskom dôchodkovom systéme závisí príjem dôchodku od príspevkov, a nie od dávok alebo doby poistenia. Preto výpočet pro rata vychádzajúci z nariadenia nie je možný . Švédsky zaručený dôchodok závisí od dĺžky trvalého pobytu vo Švédsku a výsledok výpočtu pro rata a výsledok výpočtu na vnútroštátnej úrovni bude vždy rovnaký. Z toho dôvodu by sa mal zápis v oddiele „X. ŠVÉDSKO“ zodpovedajúcim spôsobom zmeniť a doplniť. 4. Zmena a doplnenie k prílohe IV, časť D Príloha IV, časť D uvádza dávky (body 1 a 2) a dohody (bod 3), ktoré spĺňajú podmienky stanovené v článku 46b ods. 2 nariadenia, a tým umožňujú uplatňovanie vnútroštátnych právnych predpisov, pokiaľ ide o zníženie, zastavenie alebo odňatie dávok. Vzhľadom na nové právne predpisy týkajúce sa dôchodkov vo Švédsku sa musí zmeniť a doplniť súčasné znenie v prílohe IV, časť D, bod 1 písm. i) a bod 2 písm. i). Okrem toho sa do bodu 1 písm. i) musia zaradiť nemocenské dávky súvisiace s príjmom a aktivačný príplatok. Musí sa zmeniť a doplniť bod 3, aby sa zohľadnila skutočnosť, že bol nahradený predchádzajúci Nordický dohovor a dvojstranná dohoda o sociálnom zabezpečení medzi Fínskom a Luxemburskom nadobudla účinnosť 1. februára 2002. V. Zmena a doplnenie k prílohe VI V prílohe VI sa stanovujú osobitné metódy uplatňovania právnych predpisov určitých členských štátov. Je potrebné zmeniť a doplniť oddiel „E. ESTÓNSKO“, aby sa zohľadnili nové pravidlá výpočtu rodičovských dávok, ak migrujúci pracovníci nepracovali v Estónsku počas celého referenčného roka, ako vyžadujú vnútroštátne právne predpisy. Je potrebné zmeniť a doplniť oddiel „Q. HOLANDSKO“, aby sa zohľadnili nové zdravotné reformy, ktoré nadobudli účinnosť 1. januára 2006. V bode 1 písm. a) sa uvádzajú kategórie osôb, ktoré majú nárok na zdravotnú starostlivosť podľa holandských právnych predpisov. V bode 1 písm. b) sa uvádzajú poisťovne, v ktorých musia byť takéto osoby poistené. V bode 1 písm. c) sa povoľuje vyberanie poistného alebo príspevkov od takýchto poistených osôb a ich rodinných príslušníkov. Bod 1 písm. d) sa týka dôsledkov pri oneskorenom uzavretí poistenia. V bode 1 písm. e) sa uvádzajú vecné dávky, na ktoré má osoba poistená v inom členskom štáte nárok počas doby prechodného alebo trvalého pobytu v Holandsku. V bode 1 písm. f) sa uvádzajú holandské dávky a dôchodky, ktorých poberatelia sa považujú za dôchodcov v zmysle nariadenia, čím sa im umožňuje využívať výhody vyplývajúce z ustanovení nariadenia 1408/71, uvedených v kapitole Choroba. V bode 1 písm. g) sa uvádza, že refundácia pre nečerpanie sa na účely nariadenia považuje za vecnú nemocenskú dávku. To znamená, že dávky bude vyplácať Holandsko poisteným osobám, ktoré majú trvalý pobyt v inom členskom štáte. Je potrebné zmeniť a doplniť oddiel „W. FÍNSKO“, aby sa zohľadnila reforma fínskych právnych predpisov v oblasti zamestnaneckého dôchodku. Stanovuje sa v nich, že príjem za priznanú dobu sa vo Fínsku vypočíta len z príjmu počas referenčného obdobia tak, že sa vydelí počtom mesiacov poistenia vo Fínsku, ak je potrebné zohľadniť doby poistenia v iných členských štátoch, aby sa splnili podmienky nároku na dôchodok. Je potrebné zmeniť a doplniť oddiel „X. ŠVÉDSKO“, aby sa zohľadnili nové právne predpisy týkajúce sa pokrytia podľa švédskych právnych predpisov v oblasti sociálneho zabezpečenia a reformy právnych predpisov v oblasti dôchodkov. Nový zákon o sociálnom poistení (1999:799) od 1. januára 2001 zmenil a doplnil právne predpisy o rodičovských dávkach v kapitole 4 Zákona o všeobecnom poistení. Na účely výpočtu rodičovskej dávky sa v bode 1 písm. a) oddiele „X. ŠVÉDSKO“ stanovuje spôsob určenia príjmu, ak rodič počas referenčného obdobia pracoval vo Švédsku a v inom členskom štáte. V bode 1 písm. b) sa stanovuje spôsob určenia príjmu, ak rodič počas referenčného obdobia vo Švédsku vôbec nepracoval. Bod 2 oddielu „X. ŠVÉDSKO“ sa týka určitých prechodných opatrení súvisiacich so švédskymi dôchodkami. Podľa švédskych právnych predpisov musí mať osoba vo Švédsku trvalý pobyt minimálne tri roky, aby získala nárok na zaručený dôchodok. Na získanie nároku na plný zaručený dôchodok musí mať osoba vo Švédsku trvalý pobyt minimálne 40 rokov. Avšak všetky osoby narodené v roku 1937 alebo skôr, ktoré majú trvalý pobyt vo Švédsku minimálne 10 rokov, vrátane tých, ktorí nikdy nepracovali, majú nárok na plný zaručený dôchodok. Táto zmena a doplnenie stanovuje, že zásada sčítania sa neuplatňuje na zaručené dôchodky pre takéto osoby narodené v roku 1937 a skôr. Bod 3 sa týka nemocenských dávok a aktivačného príplatku vo Švédsku. Nárok na tieto dávky vzniká na základe príjmu osoby počas referenčného obdobia. V zmene a doplnení písm. a) sa uvádza spôsob výpočtu príjmu, ak osoba pracovala v inom členskom štáte a v zmene a doplnení písm. b) sa uvádza spôsob určenia referenčného obdobia, ak osoba pracovala v inom členskom štáte. V bode 4 sa uvádzajú pravidlá výpočtu pozostalostných dávok, ak sa nemôžu splniť podmienky nároku počas referenčného obdobia v súlade so švédskymi právnymi predpismi. V písm. a) sa stanovuje spôsob zohľadnenia dôchodkových práv nadobudnutých zosnulou osobou v členských štátoch iných než Švédsko počas referenčného obdobia pre pozostalostný dôchodok súvisiaci s príjmom a v písm. b) sa stanovuje spôsob zohľadnenia takýchto práv v súvislosti s nárokom na vdovský dôchodok, ak k úmrtiu došlo 1. januára 2003 alebo neskôr. E-14572 |-  2005/0258 (COD)NávrhNARIADENIE EURÓPSKEHO PARLAMENTU A RADY,ktorým sa mení a dopĺňa nariadenie Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a nariadenie Rady (EHS) č. 574/72 stanovujúce postup na vykonávanie nariadenia (EHS) č. 1408/71 (Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 42 a 308,so zreteľom na návrh Komisie[1],so zreteľom na stanovisko Európskeho hospodárskeho a sociálneho výboru[2],konajúc v súlade s postupom ustanoveným v článku 251 Zmluvy[3],keďže:(1) Aby sa zohľadnili zmeny v právnych predpisoch určitých členských štátov, je potrebné upraviť určité prílohy k nariadeniu (EHS) č. 1408/71.(2) Nariadenie (EHS) č. 1408/71 by sa preto malo zodpovedajúcim spôsobom zmeniť a doplniť.(3) Aby sa zabezpečilo, že zásadná reforma holandského systému zdravotného poistenia s účinnosťou od 1. januára 2006 sa v európskych koordinujúcich ustanoveniach riadne zohľadní odo dňa nadobudnutia účinnosti a tým poskytne právnu istotu, pokiaľ ide o koordináciu nemocenských dávok, je potrebné stanoviť, že zmeny a doplnenia príloh I a VI k nariadeniu (EHS) č. 1408/71, ktoré sa týkajú reformy holandského systému zdravotného poistenia, by sa mali spätne uplatňovať s účinkom od 1. januára 2006.(4) Zmluva neposkytuje iné oprávnenia než oprávnenia podľa článku 308 na prijatie vhodných opatrení v oblasti sociálneho zabezpečenia pre osoby iné než zamestnanci,PRIJALI TOTO NARIADENIE:Článok 1Prílohy I, IIa, III, IV a VI k nariadeniu (EHS) č. 1408/71 sa menia a dopĺňajú v súlade s prílohou k tomuto nariadeniu.Článok 2Toto nariadenie nadobúda účinnosť tretím dňom po jeho uverejnení v Úradnom vestníku Európskej únie .Bod 2 a bod 6 písm. b) prílohy, týkajúce sa Holandska, sa uplatňujú s účinkom od 1. januára 2006.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Európsky parlament Za Radupredseda predsedaPRÍLOHAPrílohy k nariadeniu (EHS) č. 1408/71 sa menia a dopĺňajú takto:1. V prílohe I, časť I, sa oddiel „X. ŠVÉDSKO“ nahrádza takto:„X. ŠVÉDSKOZa samostatne zárobkovo činné osoby sa považujú zárobkovo činné osoby, ktoré si samy platia príspevky na tento príjem podľa kapitoly 3 zákona o príspevkoch sociálneho poistenia (2000:980).“2. V prílohe I, časť II, sa oddiel „Q. HOLANDSKO“ nahrádza takto:„Q. HOLANDSKONa určenie nároku na dávky podľa kapitol 1 a 4 hlavy III nariadenia sa za „rodinného príslušníka“ považuje manžel(ka), registrovaný(á) partner(ka) alebo dieťa vo veku do 18 rokov.“3. Príloha IIa sa mení a dopĺňa takto:a) Oddiel „M. LITVA“ sa nahrádza takto:„M. LITVAa) Dôchodok sociálneho zabezpečenia (zákon o štátnych sociálnych príspevkoch z roku 2005, článok 5).b) Osobitný sociálny príspevok (zákon o štátnych sociálnych príspevkoch z roku 2005, článok 15).c) Osobitný peňažný príspevok na prepravu pre osoby so zdravotným postihnutím, ktoré majú problémy s mobilitou (zákon o peňažných príspevkoch na prepravu, článok 7).b) V oddiele „V. SLOVENSKO“ sa súčasné znenie zaradí do bodu a) a vkladá sa nasledujúci nový bod:„b) sociálny dôchodok, ktorý bol priznaný pred 1. januárom 2004.“4. Príloha III, časť A sa mení a dopĺňa takto:Bod 187 sa vypúšťa.5. Príloha IV sa mení a dopĺňa takto:a) V časti A, v oddiele „V. SLOVENSKO“ sa slovo „žiadne“ nahrádza takto:„Invalidný dôchodok pre osobu, ktorá sa stala invalidnou ako závislé dieťa a teda sa považuje za osobu, ktorá splnila požadovanú dobu poistenia (článok 70 ods. 2, článok 72 ods. 3 a článok 73 ods. 3 a ods. 4 zákona č. 461/2003 o sociálnom poistení v znení zmien a doplnení).“b) V časti B sa oddiel „G. ŠPANIELSKO“ nahrádza takto:„G. ŠPANIELSKOSystém na zníženie dôchodkového veku samostatne zárobkovo činných osôb v námornej plavbe, ktoré vykonávajú činnosti uvedené v kráľovskom dekréte č. 2930/2004 z 30. decembra 2004.“c) Časť C sa mení a dopĺňa takto:(i) V oddiele „V. SLOVENSKO“ sa slovo „žiadne“ nahrádza takto:„Pozostalostný dôchodok“ (vdovský, vdovecký a sirotský dôchodok), ktorého výška je odvodená zo starobného dôchodku, predčasného starobného dôchodku alebo invalidného dôchodku predtým vyplácaného zosnulému.“(ii) Oddiel „X. ŠVÉDSKO“ sa nahrádza takto:„X. ŠVÉDSKO„Starobné dôchodky súvisiace s príjmom (zákon 1998:674) a zaručené dôchodky vo forme starobných dôchodkov (zákon 1998:702)“d) Časť D sa mení a dopĺňa takto:(i) Bod 1 písm. i) sa nahrádza takto:„(i) Švédsky zaručený dôchodok a zaručený príplatok, ktoré nahrádzajú plný švédsky štátny dôchodok podľa právnych predpisov o štátnom dôchodku platných do 1. januára 1993 a plný štátny dôchodok priznaný podľa prechodných ustanovení právnych predpisov, uplatňovaných od tohto dátumu a švédska nemocenská dávka súvisiaca s príjmom a aktivačný príplatok“.(ii) Bod 2 písm. i) sa nahrádza takto:„(i) Nemocenské dávky a aktivačný príplatok vo forme zaručeného príplatku (zákon 1962:381, v znení zmien a doplnení zákona 2001:489), pozostalostný dôchodok, vypočítaný na základe doby poistenia (zákony 2000:461 a 2000:462) a starobný dôchodok vo forme zaručeného dôchodku vypočítaný na základe predtým priznanej doby (zákon 1998:702).“(iii) Bod 3 písm. a) sa nahrádza takto:„a) Nordický dohovor o sociálnom zabezpečení z 18. augusta 2003“a vkladá sa nasledujúci bod:„c) Dohoda o sociálnom zabezpečení z 10. novembra 2000 medzi Fínskou republikou a Luxemburským veľkovojvodstvom.“6. Príloha VI sa mení a dopĺňa takto:a) V oddiele „E. ESTÓNSKO“ sa slovo „žiadne“ nahrádza takto:„Na výpočet rodičovskej dávky sa v prípade doby zamestnania v členských štátoch iných než Estónsko považuje za základ priemerná výška sociálnej dane platenej počas doby zamestnania v Estónsku, s ktorou sa sčítava. Ak bola osoba počas referenčného obdobia zamestnaná len v iných členských štátoch, základom pre výpočet dávky je priemerná sociálna daň zaplatená v Estónsku medzi referenčným mesiacom a materskou dovolenkou.“b) V oddiele „Q. HOLANDSKO“ sa bod 1 nahrádza takto:„1. Zdravotné poisteniea) Pokiaľ ide o nárok na vecné dávky podľa holandských právnych predpisov, za osoby s nárokom na vecné dávky na účely implementácie kapitoly 1 a 2 hlavy III tohto nariadenia sa považujú:(i) osoby, ktoré sú podľa článku 2 Zorgverzekeringswet (Zákon o zdravotnom poistení) povinné poistiť sa v zdravotnej poisťovni,a(ii) ak nie sú zahrnuté v písm. (i), osoby s trvalým pobytom v inom členskom štáte, ktoré majú podľa nariadenia nárok na zdravotnú starostlivosť, ktorú hradí Holandsko, vo svojom štáte trvalého pobytu.b) Osoby uvedené v písm. a) (i) sa musia v súlade s ustanoveniami Zorgverzekeringswet (Zákon o zdravotnom poistení) poistiť v zdravotnej poisťovni a osoby uvedené v písm. a) (ii) sa musia zaregistrovať v College voor zorgverzekeringen ( Zväz zdravotných poisťovní).c) Ustanovenia Zorgverzekeringswet (Zákon o zdravotnom poistení) a Algemene wet bijzondere ziektekosten (Zákon o všeobecnom poistení osobitných zdravotných výdavkov), pokiaľ ide o povinnosť platiť príspevky, sa uplatňujú pre osoby uvedené v písm. a) a ich rodinných príslušníkov. Pokiaľ ide o rodinných príslušníkov, príspevky sa vyberajú za osoby, od ktorých je odvodené právo na zdravotnú starostlivosť.d) Ustanovenia Zorgverzekeringswet (Zákon o zdravotnom poistení) o oneskorenom uzatvorení poistenia sa uplatňuje mutatis mutandis v prípade neskorej registrácie osôb uvedených písm. a) (ii) v College voor Zorgverzekeringen (Zväz zdravotných poisťovní).e) Osoby, ktoré majú nárok na vecné dávky na základe právnych predpisov členského štátu iného než Holandsko a ktoré majú v Holandsku trvalý alebo prechodný pobyt, majú nárok na vecné dávky v súlade s poistením, ktoré poistencom v Holandsku ponúka poisťovňa trvalého alebo prechodného pobytu podľa článku 11 ods. 1, 2 a 3 a článku 19 ods. 1 Zorgverzekeringswet (Zákon o zdravotnom poistení) aj na vecné dávky podľa Algemene Wet Bijzondere Ziektekosten (Zákon o všeobecnom poistení osobitných zdravotných výdavkov).f) Na účely článkov 27 až 34 tohto nariadenia sa nasledujúce dávky považujú za dôchodky splatné podľa holandských právnych predpisov:– dôchodky priznané podľa Zákona o dôchodkoch pre štátnych zamestnancov a ich pozostalých zo 6. januára 1966 ( Algemene burgerlijke pensioenwet ) (Holandský zákon o dôchodkoch štátnych zamestnancov);– dôchodky priznané podľa Zákona o dôchodkoch pre zamestnancov ozbrojených zložiek a ich pozostalých zo 6. októbra 1966 ( Algemene militaire pensioenwet ) (Holandský zákon o dôchodkoch zamestnancov ozbrojených zložiek);– dávky pri pracovnej neschopnosti priznané podľa Zákona o dávkach pri pracovnej neschopnosti zamestnancov ozbrojených zložiek zo 7. júna 1972 ( Wet arbeidsongeschiktheidsvoorziening militairen) (Zákon o pracovnej neschopnosti zamestnancov ozbrojených zložiek);– dôchodky priznané podľa Zákona o dôchodkoch pre zamestnancov NV Nederlandse Spoorwegen (Holandská železničná spoločnosť) a ich pozostalých ( Spoorwegpensioenwet ) (Zákon o dôchodkoch zamestnancov železnice) z 15. februára 1967;- dôchodky priznané podľa Reglement Dienstvoorwaarden Nederlandse Spoorwegen (nariadenie upravujúce podmienky zamestnania Holandskej železničnej spoločnosti);– dávky priznané dôchodcom pred dosiahnutím dôchodkového veku 65 rokov v rámci dôchodkového systému, ktorého cieľom je zabezpečiť bývalým zamestnancom príjem v starobe alebo dávky poskytované v prípade predčasného odchodu z trhu práce v rámci systému vytvoreného štátom alebo kolektívnou zmluvou pre osoby vo veku 55 rokov a viac, pričom sadzba dávky je stanovená na minimálne 70 % poslednej mzdy.g) Na účely kapitol 1 a 4 hlavy III tohto nariadenia sa refundácia pre nečerpanie ustanovená v holandskom systéme pre prípad obmedzeného využívania zariadení zdravotnej starostlivosti považuje za vecnú nemocenskú dávku.“(c) V oddiele „W. FÍNSKO“ sa vypúšťajú body 1 a 2 a vkladá sa tento bod:„1. Pri uplatňovaní článku 46 ods. 2 písm. a) na účely výpočtu príjmu za priznanú dobu podľa fínskych právnych predpisov o dôchodkoch súvisiacich s príjmom, ak má osoba doby poistenia na základe zamestnania v inom členskom štáte za časť referenčného obdobia stanoveného fínskymi právnymi predpismi, zodpovedá príjem za priznanú dobu výške príjmu poberaného počas časti referenčného obdobia vo Fínsku vydeleného počtom mesiacov doby poistenia vo Fínsku počas referenčného obdobia.“Body 3, 4 a 5 sú prečíslované na 2, 3 a 4.d) Oddiel „X. ŠVÉDSKO“ sa mení a dopĺňa takto:(i) Bod 1 sa nahrádza takto:„1. Na určenie rodičovského príjmu počas 240 dní pred narodením dieťaťa podľa kapitoly 4 oddiel 6 Lag (1962:381) om allmän försäkring (Zákon o všeobecnom poistení):a) Ak mal rodič počas časti tohto obdobia príjem vo Švédsku a počas inej časti mal príjem v inom členskom štáte, ročný príjem rodiča v inom členskom štáte zodpovedá ročnému príjmu rodiča vo Švédsku;b) ak počas tohto obdobia rodič nemal vo Švédsku žiaden príjem, ale mal príjem v inom členskom štáte, predpokladá sa, že tento príjem je nad zaručenou minimálnou úrovňou ( lägsta nivå ), ak bol rodič ekonomicky aktívny v inom členskom štáte v takom rozsahu, že ak by sa táto aktivita vykonávala vo Švédsku, vznikol by z nej príjem nad vyžadovanou minimálnou zaručenou úrovňou ( lägsta nivå ).(ii) Bod 2 sa nahrádza takto:„2. Ustanovenia tohto nariadenia o ščítaní dôb poistenia sa neuplatňujú na prechodné ustanovenia švédskych právnych predpisov o nároku na zaručený dôchodok pre osoby narodené v roku 1937 alebo skôr, ktoré mali určité obdobie pred požiadaním o dôchodok vo Švédsku trvalý pobyt (zákon 2000:798).“(iii) Bod 3 sa nahrádza takto:„3. Na výpočet predpokladaného príjmu za nemocenskú dávku súvisiacu s príjmom a aktivačný príplatok súvisiaci s príjmom v súlade s kapitolou 8 Lag (1962:381) om allmän försäkrings (Zákon o všeobecnom poistení) platí toto:a) Ak poistenec počas referenčného obdobia podlieha aj právnym predpisom jedného alebo viacerých členských štátov na základe zárobkovej činnosti ako zamestnanec alebo samostatne zárobkovo činná osoba, príjem v členskom(ých) štáte(och) zodpovedá priemernému hrubému príjmu poistenca vo Švédsku, vypočítanému vydelením príjmu vo Švédsku počtom mesiacov, počas ktorých tento príjem vznikal;b) ak sa dávky počítajú podľa článku 40 nariadenia a osoby nie sú poistené vo Švédsku, referenčné obdobie sa určí v súlade s kapitolou 8 ods. 2 a 8 uvedeného zákona, ako keby príslušná osoba bola poistená vo Švédsku. Ak príslušná osoba nemá počas tohto obdobia žiaden príjem, z ktorého vzniká dôchodok podľa Zákona o starobnom dôchodku súvisiaceho s príjmom (1998:674), môže sa referenčné obdobie počítať od skoršieho dátumu, keď mal poistenec príjem zo zárobkovej činnosti vo Švédsku.“(iv) Bod 4 sa nahrádza takto:„4. a) Na výpočet predpokladaného dôchodkového príjmu pre pozostalostný dôchodok súvisiaci s príjmom (zákon 2000:461), ak podľa Švédskych právnych predpisov nie je splnená podmienka nároku na dôchodok, a to minimálne tri z piatich kalendárnych rokov bezprostredne pred úmrtím poistenca (referenčné obdobie), sa zohľadňujú aj doby poistenia v iných členských štátoch, ako keby uplynuli vo Švédsku. Doby poistenia v iných členských štátoch sa započítavajú na základe priemerného švédskeho základu dôchodku. Ak má príslušná osoba vo Švédsku len jeden rok so základom dôchodku, každá doba poistenia v inom členskom štáte sa započítava s rovnakou sumou.b) Na výpočet predpokladaných bodov pre vdovské dôchodky týkajúce sa prípadov úmrtia po 1. januári 2003, ak nie je splnená požiadavka, stanovená vo švédskych právnych predpisoch, že sa dosiahnu body za aspoň dva zo štyroch rokov bezprostredne pred úmrtím poistenca (referenčné obdobie) a doby poistenia uplynuli počas referenčného obdobia v inom členskom štáte, sa tieto roky započítavajú na základe rovnakých bodov ako rok vo Švédsku.“[1] Ú. v. EÚ C , , s. .[2] Ú. v. EÚ C , , s. .[3] Ú. v. EÚ C , , s. .


Dôležité právne oznámenie

|

52008PC0083

Návrh nariadenie rady, ktorým sa ukončuje čiastočné predbežné preskúmanie antidumpingového cla na dovoz dusičnanu amónneho s pôvodom okrem iného na Ukrajine podľa článku 11 ods. 3 nariadenia (ES) č. 384/96  /* KOM/2008/0083 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 15.2.2008KOM(2008) 83 v konečnom zneníNávrhNARIADENIE RADY,ktorým sa ukončuje čiastočné predbežné preskúmanie antidumpingového cla na dovoz dusičnanu amónneho s pôvodom okrem iného na Ukrajine podľa článku 11 ods. 3 nariadenia (ES) č. 384/96(predložený Komisiou)DÔVODOVÁ SPRÁVAKONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“), naposledy zmeneného a doplneného nariadením Rady (ES) č. 2117/2005 z 21. decembra 2005, v konaní týkajúcom sa dovozu dusičnanu amónneho s pôvodom na Ukrajine. |Všeobecný kontext Tento návrh sa predkladá v kontexte vykonávania základného nariadenia a je výsledkom prešetrovania, ktoré sa vykonalo v súlade s hmotnými a procesnými požiadavkami stanovenými v základnom nariadení. |Existujúce ustanovenia v oblasti návrhu V súčasnosti platné opatrenia sú stanovené nariadením Rady (ES) č. 132/2001, naposledy zmeneným a doplneným nariadením Rady (ES) č. 442/2007, ktorým sa ukladá konečné antidumpingové clo na dovoz dusičnanu amónneho s pôvodom na Ukrajine. |Súlad s ostatnými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |V súlade s ustanoveniami základného nariadenia mali zainteresované strany, ktorých sa konanie týka, možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom vykonávania základného nariadenia. V základnom nariadení sa nestanovuje všeobecné hodnotenie vplyvu, ale toto nariadenie obsahuje úplný zoznam podmienok, ktoré sa musia posúdiť. |PRÁVNE PRVKY NÁVRHU |Zhrnutie navrhovaného opatrenia Na základe žiadosti vyvážajúceho výrobcu na Ukrajine, spoločnosti Azot Čerkasy, začala Komisia 19. decembra 2006 predbežné preskúmanie platných opatrení vzťahujúcich sa na dovoz dusičnanu amónneho s pôvodom na Ukrajine. Žiadosť vychádzala z evidentných dôkazov o tom, že došlo k zmene okolností, na základe ktorých sa opatrenia zaviedli, a preto zachovanie zavedených opatrení na existujúcej úrovni na vyrovnanie dumpingu už ďalej nie je potrebné. Pripojený návrh nariadenia Rady vychádza z výsledkov prešetrovania, ktoré sa obmedzilo na preskúmanie dumpingu týkajúceho sa žiadateľa. Z prešetrovania vyplynulo, že počas obdobia prešetrovania k dumpingu dochádzalo. Zistená úroveň dumpingu bola vyššia než úroveň počas obdobia prešetrovania, ktorá viedla k uloženiu konečného cla. Bola vyššia aj ako úroveň odstránenia ujmy, ktorá je základom platných opatrení. Okolnosti sa teda nezmenili do takej miery, aby už neboli potrebné platné opatrenia na vyrovnanie dumpingu. Okrem toho sa zistilo, že okolnosti v tomto období prešetrovania sa môžu považovať za trvalé. Preto sa navrhuje, aby Rada prijala pripojený návrh nariadenia, ktorým by sa preskúmanie ukončilo bez zmeny v súčasnosti platných antidumpingových opatrení, a ktoré by sa malo uverejniť v úradnom vestníku najneskôr 18. marca 2008. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúcich dôvodov: |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Nevyžaduje sa uvádzanie údajov o spôsobe, akým sa finančné a administratívne zaťaženie Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerné cieľu návrhu. |Výber nástrojov |Navrhované nástroje: nariadenie. |Iné prostriedky by neboli primerané z tohto dôvodu: v uvedenom základnom nariadení sa nestanovujú alternatívne možnosti. |VPLYV NA ROZPOčET |Návrh nemá žiadny vplyv na rozpočet Spoločenstva. |NávrhNARIADENIE RADY,ktorým sa ukončuje čiastočné predbežné preskúmanie antidumpingového cla na dovoz dusičnanu amónneho s pôvodom okrem iného na Ukrajine podľa článku 11 ods. 3 nariadenia (ES) č. 384/96RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 3,so zreteľom na návrh predložený Komisiou po porade s poradným výborom,keďže:A. POSTUP1. Platné opatrenia1.  Nariadením (ES) č. 132/2001[2] Rada 22. januára 2001 uložila konečné antidumpingové clo (ďalej len „platné opatrenia“) vo výške 33,25 EUR/t na dovoz dusičnanu amónneho zaradeného pod kódy KN 3102 30 90 a 3102 40 90 s pôvodom na Ukrajine a v iných štátoch. Prešetrovanie, ktoré viedlo k týmto opatreniam, sa v ďalšom texte uvádza ako „pôvodné prešetrovanie“.2.  Nariadením (ES) č. 993/2004[3] Rada 17. mája 2004 po čiastočnom predbežnom preskúmaní oslobodila dovoz do Spoločenstva príslušného výrobku vyrobeného spoločnosťami, od ktorých Komisia prijala záväzky, od antidumpingových ciel uložených nariadením (ES) č. 132/2001. Nariadením Komisie (ES) č. 1001/2004[4], boli prijaté záväzky na obdobie 6 mesiacov a nariadením Komisie (ES) č. 1996/2004[5] na ďalšie obdobie do 20. mája 2005. Týmito záväzkami sa mali zohľadniť určité dôsledky rozšírenia Európskej únie na 25 členských štátov, ku ktorému došlo 1. mája 2004.3.  Nariadením (ES) č. 945/2005[6] Rada po predbežnom preskúmaní, ktorého rozsah sa obmedzil na definovanie príslušného výrobku, rozhodla, že definovanie príslušného výrobku by sa malo objasniť a že platné opatrenia by sa mali uplatňovať na príslušný výrobok, ak je súčasťou iných hnojív, v pomere k ich obsahu dusičnanu amónneho spolu s inými marginálnymi látkami a živinami.4.  Po preskúmaní pred uplynutím platnosti, ktoré sa začalo v januári 2006, predĺžila Rada nariadením (ES) č. 442/2007[7] uvedené opatrenia na ich súčasnej úrovni o ďalšie dva roky. Tieto opatrenia spočívajú v osobitných clách.2. Žiadosť o preskúmanie5.  Akciová spoločnosť (Open Joint Stock Company – OJSC) Azot Čerkasy (ďalej len „žiadateľ“), ktorá je vyvážajúcim výrobcom z Ukrajiny, podala žiadosť o čiastočné predbežné preskúmanie podľa článku 11 ods. 3 základného nariadenia. Žiadosť sa obmedzovala na preskúmanie dumpingu týkajúceho sa žiadateľa.6.  V tejto žiadosti predloženej v súlade s článkom 11 ods. 3 základného nariadenia žiadateľ tvrdil, že sa zmenili okolnosti týkajúce sa dumpingu, na základe ktorého boli zavedené platné opatrenia a že tieto zmeny majú trvalý charakter. Žiadateľ ďalej tvrdil, že porovnanie normálnej hodnoty na základe jeho vlastných nákladov alebo domácich cien a vývozných cien do Spoločenstva by viedlo k zníženiu dumpingu výrazne pod úroveň súčasných opatrení. Tvrdil, že na vyrovnanie dumpingu už preto nie je potrebné zachovať opatrenia na existujúcej úrovni.3. Prešetrovanie7.  Komisia dospela po porade s poradným výborom k záveru, že žiadosť obsahuje dostatočné evidentné dôkazy, a 19. decembra 2006 oznámila začatie čiastočného predbežného preskúmania podľa článku 11 ods. 3 základného nariadenia oznámením o začatí preskúmania uverejneným v Úradnom vestníku Európskej únie[8].8.  Preskúmanie sa obmedzilo na preskúmanie dumpingu týkajúceho sa žiadateľa. Prešetrovanie dumpingu zahŕňalo obdobie od 1. októbra 2005 do 30. septembra 2006 (ďalej len „obdobie revízneho prešetrovania“ alebo „ORP“).9.  Komisia o začatí preskúmania oficiálne informovala žiadateľa, zástupcov vyvážajúcej krajiny a združenie výrobcov Spoločenstva. Zainteresované strany dostali možnosť predložiť svoje stanoviská v písomnej forme a požiadať o vypočutie v lehote stanovenej v oznámení o začatí.10.  Všetky zainteresované strany, ktoré o to požiadali, a preukázali, že by na základe konkrétnych dôvodov mali byť vypočuté, boli vypočuté.11.  S cieľom získať informácie, ktoré pre svoje prešetrovanie považovala za potrebné, zaslala Komisia žiadateľovi dotazník, ktorý bol stanovenej lehote vyplnený a vrátený.12.  Komisia vyhľadala a overila všetky informácie, ktoré považovala za potrebné na určenie dumpingu. Komisia vykonala overovacie návštevy v priestoroch žiadateľa v Čerkasoch.13.  Zainteresované strany boli informované o základných skutočnostiach a úvahách, na základe ktorých sa malo odporučiť ukončenie uvedeného preskúmania a zachovanie platných antidumpingových opatrení na dovoz príslušného výrobku žiadateľom, a bola im poskytnutá príležitosť vyjadriť pripomienky. Ich pripomienky sa dôkladne zvážili a v odôvodnených prípadoch zohľadnili.B. PRÍSLUŠNÝ VÝROBOK A PODOBNÝ VÝROBOK1. Príslušný výrobok14.  Príslušný výrobok je ten istý výrobok, ktorý bol predmetom pôvodného prešetrovania a ktorý bol spresnený v odôvodnení 3 nariadenia Rady (ES) č. 945/2005, t. j. ide o tuhé hnojivá s obsahom dusičnanu amónneho vyšším ako 80 % hmotnosti s pôvodom na Ukrajine zaradené pod kódy KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 a ex 3105 90 91 (ďalej len „DA“). DA je tuhé dusíkaté hnojivo bežne používané v poľnohospodárstve. Vyrába sa z čpavku a kyseliny dusičnej a vo forme peliet alebo granúl má obsah dusíka vyšší ako 28 % hmotnosti.2. Podobný výrobok15.  V tomto revíznom prešetrovaní sa potvrdil výsledok pôvodného prešetrovania, podľa ktorého je DA čisto komoditný výrobok a jeho kvalita a základné fyzikálne vlastnosti sú identické bez ohľadu na krajinu pôvodu. DA vyrábaný a predávaný žiadateľom na jeho domácom trhu na Ukrajine a DA vyvážaný do Európskeho spoločenstva majú rovnaké základné fyzikálne a chemické vlastnosti a v podstate rovnaké použitie. Preto sa tieto výrobky považujú za podobné výrobky v zmysle článku 1 ods. 4 základného nariadenia. Keďže toto preskúmanie sa obmedzilo na zistenie dumpingu týkajúceho sa žiadateľa, neboli vyvodené žiadne závery s ohľadom na výrobok vyrábaný a predávaný výrobným odvetvím Spoločenstva na trhu Spoločenstva.C. VÝSLEDKY PREŠETROVANIA1. Normálna hodnota16.  S cieľom stanoviť normálnu hodnotu sa najprv overilo, či bol celkový domáci predaj žiadateľa reprezentatívny v zmysle článku 2 ods. 2 základného nariadenia, t. j. či predstavoval aspoň 5 % z celkového objemu tohto predaja daného výrobku, ktorý žiadateľ vyviezol do Spoločenstva. Z prešetrovania vyplynulo, že žiadateľ predával iba jeden druh DA a že tento druh sa predával na domácom trhu v reprezentatívnom množstve.17.  Komisia porovnaním čistej predajnej ceny na domácom trhu s vypočítanými výrobnými nákladmi následne preskúmala, či sa domáci predaj DA môže v súlade s článkom 2 ods. 4 základného nariadenia považovať za predaj pri bežnom obchodovaní.18.  Pri posudzovaní výrobných nákladov žiadateľa sa zistilo, že v záznamoch žiadateľa neboli primerane vyjadrené náklady na plyn. Treba poznamenať, že náklady na energiu, napríklad na plyn, predstavujú podstatnú časť výrobných nákladov a významný podiel celkových výrobných nákladov.19.  Pokiaľ ide o náklady na plyn, zistilo sa, že väčšinu plynu, ktorý sa spotrebúva pri výrobe DA, dováža Ukrajina z Ruska. V tejto súvislosti všetky dostupné údaje naznačujú, že Ukrajina dováža zemný plyn z Ruska za ceny, ktoré sú výrazne nižšie ako trhové ceny na neregulovaných trhoch so zemným plynom. Z prešetrovania vyplynulo, že cena zemného plynu vyvážaného z Ruska do Európskeho spoločenstva bola približne dvakrát vyššia ako cena plynu na domácom trhu na Ukrajine. Z toho dôvodu sa podľa článku 2 ods. 5 základného nariadenia náklady na plyn žiadateľa upravili na základe informácií o iných reprezentatívnych trhoch.20.  Po oznámení výsledku prešetrovania žiadateľ tvrdil, že úprava jeho ceny plynu na domácom trhu nie je odôvodnená, pretože účtovné záznamy spoločnosti v plnej miere vyjadrujú náklady spojené s výrobou a predajom podobného výrobku v krajine pôvodu.21.  Pri skúmaní nákladov na výrobu podobného výrobku podľa článku 2 ods. 5 základného nariadenia však musí byť stanovené, či náklady zapísané v účtovných záznamoch spoločnosti primerane odrážajú náklady spojené s výrobou a predajom výrobku, ktorý je predmetom prešetrovania. Z dôvodov uvedených v odôvodnení 19 sa dospelo k záveru, že to tak nie je.22.  Žiadateľ ďalej tvrdil, že jeho normálna hodnota by sa mala stanoviť na základe jeho predaja príslušného výrobku na domácom trhu, keďže neexistuje dôvod predpokladať, že tento predaj sa neuskutočnil pri bežnom obchodovaní. V tejto súvislosti treba poznamenať, že na stanovenie toho, či sa predaj na domácom trhu na základe jeho ceny uskutočnil pri bežnom obchodovaní, t. j. či bol ziskový, sa musí najprv stanoviť, či boli náklady žiadateľa spoľahlivým základom v zmysle článku 2 ods. 5 základného nariadenia. Až po spoľahlivom stanovení nákladov môže byť použitá vhodná metodika stanovenia normálnej hodnoty. Ako sa uvádza v odôvodnení 28 a v ďalších odôvodneniach, z porovnania čistej predajnej ceny na domácom trhu s upravenými výrobnými nákladmi počas ORP vyplynulo, že predaj na domácom trhu sa neuskutočnil pri bežnom obchodovaní. Na stanovenie normálnej hodnoty preto nemohli byť použité žiadateľove ceny na domácom trhu.23.  Žiadateľ okrem toho tvrdil, že prešetrovanie vychádzalo z údajov zozbieraných v priebehu ORP a že závery preto nezohľadňujú vývoj po uplynutí tohto obdobia, najmä trvalý nárast cien plynu a zvyšovanie domácej spotreby hnojív na Ukrajine. V tejto súvislosti treba pripomenúť, že podľa článku 6 ods. 1 základného nariadenia sa na účely reprezentatívneho zistenia stanoví obdobie prešetrovania, ktoré v prípade dumpingu trvá bežne najmenej šesť mesiacov bezprostredne pred začatím konania. Treba však tiež pripomenúť, že v súlade s obvyklou praxou Spoločenstva trvalo ORP týkajúce sa dumpingu jeden rok.24.  Zvažovalo sa, či pri stanovení dumpingového rozpätia žiadateľa mal byť zohľadnený vývoj cien plynu na Ukrajine, ku ktorému došlo po ORP. V tejto súvislosti treba poznamenať, že v súlade s článkom 6 ods. 1 základného nariadenia sa informácie týkajúce sa obdobia po období prešetrovania obvykle neberú do úvahy. Toto bolo v súlade s bežnou praxou Spoločenstva interpretované tak, že okolnosti, ktoré sa vzťahujú na obdobie po období prešetrovania, sa môžu brať do úvahy len vtedy, ak sú zrejmé, nesporné a trvalé. Hoci po skončení ORP bol zaznamenaný nárast cien plynu, nemohlo sa stanoviť s dostatočnou istotou, či išlo o trvalý nárast cien. Zistilo sa, že dostupné informácie o budúcom vývoji cien plynu na Ukrajine boli len prognózami a nevychádzali z overiteľných údajov o skutočných cenách plynu. Podľa článku 6 ods.1 sa informácie a údaje, ktoré sa netýkajú OP (alebo v prípade preskúmania ORP), môžu zohľadniť vo výnimočných prípadoch. V uvedenom prípade sa zohľadnenie informácií a údajov za obdobie mimo ORP považovalo za neodôvodnené. Žiadateľ okrem toho svoje tvrdenia nepodložil žiadnymi dôkazmi o tom, že údaje vzťahujúce sa na obdobie po ORP sú reprezentatívnejšie ako údaje vzťahujúce sa na ORP. Toto tvrdenie bolo preto zamietnuté.25.  Pokiaľ ide o nárast spotreby hnojív na Ukrajine po ORP, žiadateľ nevysvetlil ani nepreukázal, do akej miery mohla mať táto skutočnosť vplyv na zistenia, ku ktorým sa dospelo na základe informácií týkajúcich sa ORP. Žiadateľ teda nepredložil dostatočné informácie, na základe ktorých by sa mohlo dospieť k zmysluplným záverom, ani neboli k dispozícii iné informácie, ktoré by v tomto ohľade podporili žiadateľovo tvrdenie. Keďže akékoľvek závery na takomto základe by boli špekulatívne, žiadateľovo tvrdenie bolo zamietnuté.26.  Základom upravenej ceny plynu bola priemerná cena ruského plynu pri jeho predaji na vývoz na nemecko-českej hranici (hraničný prechod Waidhaus) bez nákladov na prepravu. Waidhaus, ktorý je ťažiskovým bodom pre predaj ruského plynu do Európskej únie, ktorá je jednak najväčším trhom pre ruský plyn, a jednak má ceny primerane odzrkadľujúce náklady, je možné považovať v zmysle článku 2 ods. 5 základného nariadenia za reprezentatívny trh.27.  Žiadateľ ďalej tvrdil, že Ukrajina nakupuje plyn za podobných obchodných podmienok ako Európske spoločenstvo a že ceny za plyn, ktoré žiadateľ platil v roku 2007, boli v tom istom období vyššie ako cena plynu na ukrajinsko-ruskej hranici. Žiadateľ však nepredložil žiadne dôkazy na podporu svojich tvrdení, a tak nepreukázal, že sú splnené podmienky na zohľadnenie okolností uvedené vyššie v odôvodnení 24, ktoré sa týkajú obdobia po uplynutí ORP. Toto tvrdenie bolo preto zamietnuté.28.  Z porovnania čistej predajnej ceny na domácom trhu s upravenými výrobnými nákladmi v priebehu ORP vyplynulo, že predaj na domácom trhu sa v zmysle článku 2 ods. 4 základného nariadenia neuskutočnil pri bežnom obchodovaní.29.  Preto sa dospelo k názoru, že ceny na domácom trhu neboli vhodným základom na stanovenie normálnej hodnoty, a musela byť použitá iná metóda. V súlade s článkom 2 ods. 3 a 6 základného nariadenia sa normálna hodnota vytvorila tak, že k žiadateľovým nákladom na výrobu príslušného výrobku, v prípade potreby po úprave uvedenej v odôvodnení 19, sa pripočítala primeraná čiastka na predajné, všeobecné a administratívne náklady (ďalej len „PVA“) a primeraná čiastka na zisk.30.  PVA náklady a zisk nebolo možné stanoviť podľa článku 2 ods. 6 úvodnej vety základného nariadenia, pretože žiadateľ neuskutočnil reprezentatívny domáci predaj príslušného výrobku pri bežnom obchodovaní. Článok 2 ods. 6 písm. a) základného nariadenia sa nemohol uplatniť, keďže predmetom prešetrovania je iba žiadateľ. Nemohol sa uplatniť ani článok 2 ods. 6 písm. b), keďže z dôvodov uvedených v odôvodnení 19 by sa museli o náklady na plyn upraviť aj výrobné náklady žiadateľa v prípade výrobkov, ktoré patria do rovnakej všeobecnej kategórie tovaru. Preto sa PVA náklady a zisk určili na základe článku 2 ods. 6 písm. c) základného nariadenia.31.  Severoamerický trh so silnou konkurenciou medzi domácimi aj zahraničnými spoločnosťami zaznamenal výrazný objem domáceho predaja. V tejto súvislosti sa zohľadnili verejne dostupné informácie o väčších spoločnostiach podnikajúcich v oblasti hnojív. Zistilo sa, že na účely tohto prešetrovania by boli najvhodnejšie zodpovedajúce údaje od severoamerických (USA a Kanada) výrobcov z dôvodu širokej dostupnosti spoľahlivých a úplných verejných finančných údajov od spoločností kótovaných na burze v tejto časti sveta. Preto sa PVA náklady a zisk stanovili na základe vážených priemerných PVA nákladov a zisku troch severoamerických výrobcov, o ktorých sa zistilo, že patria medzi najväčšie spoločnosti v odvetví dusíkatých hnojív, pokiaľ ide o ich domáci predaj rovnakej všeobecnej kategórie výrobkov (dusíkaté hnojivá). Títo traja výrobcovia sa považovali za reprezentatívnych v odvetví dusíkatých hnojív a teda ich PVA náklady a zisk za reprezentatívne hodnoty vznikajúce v spoločnostiach úspešne vykonávajúcich činnosť v tomto segmente podnikateľskej činnosti. Treba poznamenať, že nič nepoukazovalo na to, že takto stanovený zisk bol vyšší ako zisk, ktorý dosiahli iní ukrajinskí výrobcovia z predaja výrobkov rovnakej všeobecnej kategórie na svojom domácom trhu.32.  Po oznámení výsledkov žiadateľ tvrdil, že medzi situáciou na trhu v Severnej Amerike a na Ukrajine je výrazný rozdiel. Žiadateľ však nedokázal údajný rozdiel vysvetliť ani podložiť svoje tvrdenia. Keďže nenavrhol ani iný vhodný základ výpočtu, muselo byť uvedené tvrdenie zamietnuté.2. Vývozná cena33.  Keďže príslušný výrobok bol vyvážaný do Spoločenstva pre nezávislých zákazníkov, vývozná cena bola stanovená v súlade s článkom 2 ods. 8 základného nariadenia, t. j. na základe vývoznej ceny skutočne zaplatenej alebo splatnej.3. Porovnanie34.  Normálna hodnota a vývozná cena sa porovnali na základe cien zo závodu a na rovnakej úrovni obchodovania. Na účely zabezpečenia korektného porovnania medzi normálnou hodnotu a vývoznou cenou sa v súlade s článkom 2 ods. 10 základného nariadenia formou úprav zodpovedajúco zohľadnili rozdiely, ktoré ovplyvňujú cenu a cenovú porovnateľnosť. Preto sa v oprávnených prípadoch podložených overenými dôkazmi vykonali úpravy zohľadňujúce rozdiely v nákladoch na dopravu, manipuláciu, nakládku a vedľajšie náklady.35.  Po oznámení výsledkov tvrdilo združenie výrobcov Spoločenstva, že ukrajinské železničné tarify na prepravu okrem iného príslušného výrobku pri vývoze do Európskeho spoločenstva sú umelo udržiavané na nízkej úrovni a preto sa musia upraviť. Prešetrovanie však nepreukázalo, že prepravné náklady na Ukrajine neboli v záznamoch žiadateľa primerane vyjadrené. Toto tvrdenie bolo preto potrebné zamietnuť.4. Dumpingové rozpätie36.  Dumpingové rozpätie sa stanovilo podľa článku 2 ods. 11 základného nariadenia na základe porovnania váženej priemernej normálnej hodnoty s váženou priemernou vývoznou cenou.37.  Na základe porovnania sa stanovilo dumpingové rozpätie vo výške 38,2 %, vyjadrené ako percentuálny podiel ceny CIF na hranici Spoločenstva, clo nezaplatené.5. Trvalý charakter zmenených okolností38.  Podľa článku 11 ods. 3 základného nariadenia sa vykonala analýza, či by sa zmena okolností, pokiaľ ide o dumping, mohla považovať za trvalú.39.  V tejto súvislosti sa skonštatovalo, že dumpingové rozpätie v súčasnosti platné pre žiadateľa bolo v súlade s článkom 2 ods. 7 základného nariadenia stanovené v pôvodnom prešetrovaní podľa normálnej hodnoty určenej na základe údajov získaných od výrobcu z tretej krajiny s trhovým hospodárstvom. V rámci tohto preskúmania sa však v súlade článkom 2 ods. 1 až 6 základného nariadenia normálna hodnota vypočítala na základe informácií týkajúcich sa žiadateľových vlastných údajov, keďže Ukrajine bol udelený štatút krajiny s trhovým hospodárstvom (zmena a doplnenie základného nariadenia nariadením Rady č. 2117/2005[9]).40.  Nič nepoukazovalo na to, že by úroveň normálnej hodnoty alebo vývoznej ceny stanovená pre žiadateľa v tomto prešetrovaní nemohla byť považovaná za trvalú. Je možné namietnuť, že na normálnu hodnotu mohol mať výrazný vplyv vývoj cien zemného plynu ako hlavnej suroviny. Usúdilo sa však, že účinok nárastu ceny by sa týkal všetkých účastníkov na trhu, a preto by sa prejavil na normálnej hodnote aj vývoznej cene.41.  Zistilo sa, že vývozná cena žiadateľa do Spoločenstva bola počas ORP podobná ako jeho cena pri vývoze do iných krajín, v ktorých sa počas ORP predávalo podstatne vyššie množstvo.42.  Preto hoci sa dumpingové rozpätie zistené počas ORP zakladá na relatívne nízkom objeme vývozu žiadateľa do Spoločenstva, existujú dôvody domnievať sa, že zistené dumpingové rozpätie sa zakladá na zmenených okolnostiach trvalého charakteru.D. UKONČENIE PRESKÚMANIA43.  Keďže v pôvodnom prešetrovaní sa clo uložilo vo forme osobitnej sumy za tonu, malo by mať v súčasnom prešetrovaní rovnakú formu. Clo vypočítané na základe súčasného dumpingového rozpätia by predstavovalo 47 EUR/t.44.  Treba pripomenúť, že podľa odôvodnenia 59 nariadenia Rady (ES) č. 132/2001 bolo v čase uloženia konečných opatrení v roku 2001 pri stanovení výšky konečného cla ukladaného v súlade s pravidlom nižšieho cla použité rozpätie ujmy. Podľa článku 1 ods. 2 nariadenia (ES) č. 442/2007 sa v súčasnosti platné clo pohybuje v závislosti od konkrétneho druhu výrobku od 29,26 EUR/t do 33,25 EUR/t.45.  Keďže clo stanovené na základe súčasného dumpingového rozpätia je vyššie ako v súčasnosti platné clo, preskúmanie by sa malo ukončiť bez zmeny cla platného pre žiadateľa, ktoré by sa malo zachovať na úrovni sadzby konečného antidumpingového cla stanovenej v pôvodnom prešetrovaní.E. ZÁVÄZKY46.  Žiadateľ prejavil záujem ponúknuť záväzok, v rámci lehôt stanovených v článku 8 ods. 2 základného nariadenia však nepredložil dostatočne podloženú ponuku záväzku. Komisia preto nemohla prijať žiadnu ponuku záväzku. Usúdilo sa však, že vzhľadom na komplexnosť viacerých aspektov, a to 1) nestálosti ceny príslušného výrobku, ktorá by si vyžadovala určitý spôsob indexácie minimálnych cien, pričom uvedená nestálosť nie je dostatočne odôvodnená ako kľúčová nákladová položka, a 2) osobitnej situácie na trhu, pokiaľ ide o príslušný výrobok (okrem iného obmedzený dovoz od vývozcu, ktorý je predmetom tohto preskúmania) je potrebné zvážiť, či by bol záväzok kombinujúci indexovanú minimálnu cenu a množstvový strop funkčný.47.  Ako už bolo spomenuté, kvôli komplexnosti týchto otázok nedokázal žiadateľ v zákonnej lehote predložiť prijateľnú ponuku záväzku. Vzhľadom na túto situáciu sa Rada domnieva, že žiadateľovi by sa malo výnimočne povoliť uskutočniť ponuku záväzku po uplynutí vyššie uvedenej lehoty, avšak najneskôr do 10 kalendárnych dní od nadobudnutia účinnosti tohto nariadenia.F. OZNÁMENIE VÝSLEDKOV48.  Zainteresované strany boli informované o základných skutočnostiach a úvahách, na základe ktorých sa malo ukončiť toto preskúmanie a zachovať platné antidumpingové clo na dovoz príslušného výrobku vyrobeného žiadateľom. Všetky strany mali príležitosť vyjadriť sa. Ich pripomienky boli v opodstatnených a podložených prípadoch zohľadnené.PRIJALA TOTO NARIADENIE:Jediný článokTýmto sa bez zmeny platných antidumpingových opatrení ukončuje čiastočné predbežné preskúmanie antidumpingových opatrení na dovoz tuhých hnojív s obsahom dusičnanu amónneho vyšším ako 80 % hmotnosti s pôvodom na Ukrajine zaradených pod kódy KN 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 a ex 3105 90 91, ktoré sa začalo v súlade s článkom 11 ods. 3 nariadenia (ES) č. 384/96.Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda [1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. ES L 340, 23.12.2005, s. 17).[2] Ú. v. ES L 23, 25.1.2001, s. 1.[3] Ú. v. EÚ L 182, 19.5.2004, s. 28.[4] Ú. v. EÚ L 183, 20.5.2004, s. 13.[5] Ú. v. EÚ L 344, 20.11.2004, s. 24.[6] Ú. v. EÚ L 160, 23.6.2005, s. 1.[7] Ú. v. EÚ L 106, 24.4.2007, s. 1.[8] Ú. v. EÚ C 311, 19.12.2006, s. 57.[9] Ú. v. EÚ L 340, 23.12.2005, s. 17.


Dôležité právne oznámenie

|

52007PC0705

Návrh nariadenie Rady, ktorým sa zavádzajú autonómne obchodné preferencie pre Moldavsko a ktorým sa mení a dopĺňa nariadenie (ES) č. 980/2005 a rozhodnutie komisie 2005/94/ES  /* KOM/2007/0705 v konečnom znení - ACC 2007/0245 */

	[pic] | KOMISIA EURÓPSKYCH SPOLOČENSTIEV |Brusel, 14.11.2007KOM(2007) 705 v konečnom znení2007/0245 (ACC)NávrhNARIADENIE RADY,ktorým sa zavádzajú autonómne obchodné preferencie pre Moldavsko a ktorým sa mení a dopĺňa nariadenie (ES) č. 980/2005 a rozhodnutie Komisie 2005/94/ES(predložený Komisiou)DÔVODOVÁ SPRÁVAV Akčnom pláne európskej susedskej politiky (Akčný plán ESP) pre Moldavsko, ktorý bol prijatý v roku 2005, sa EÚ zaviazala zvážiť možnosť udelenia dodatočných autonómnych obchodných preferencií (AOP) Moldavsku za predpokladu, že Moldavsko podstatne zlepší vnútroštátny systém kontroly a certifikácie pôvodu tovarov.Hlavným dôvodom, prečo sa tento záväzok stal súčasťou akčného plánu, bola skutočnosť, že Moldavsko je najchudobnejšou krajinou na európskom kontinente a preto by ponuka zjednodušiť Moldavsku prístup na trh EÚ podporila jeho ekonomický rast zvýšením vývozných aktivít. Okrem toho bolo evidentné, že nie je možné vstúpiť do rokovaní o Dohode o voľnom obchode s Moldavskom, pretože Moldavsko nie je dostatočne konkurencieschopné na to, aby prevzalo obojstranné záväzky vyplývajúce z takejto dohody s EÚ.V roku 2006 uskutočnilo Moldavsko reformu vnútroštátnych colných právnych predpisov a na začiatku roku 2007 dosiahlo uspokojivú úroveň implementácie novej legislatívy.Až do vstupu Rumunska do Európskej únie 1. januára 2007 malo Moldavsko s Rumunskom režim voľného obchodu. Hoci v globále bol účinok rozšírenia únie v roku 2007 pre Moldavsko zanedbateľný, predsa mal negatívny dopad na niekoľko kľúčových exportných výrobkov Moldavska.Vysvetlenie ustanoveníTento návrh umožňuje bezcolný a bezkvótový prístup na trhy EÚ pre všetky výrobky pochádzajúce z Moldavska, s výnimkou niektorých poľnohospodárskych výrobkov, na ktoré sa vzťahujú obmedzené výhody vo forme výnimiek z colných sadzieb v rámci colných kvót alebo zníženia ciel.Poľnohospodárske výrobky, na ktoré sa majú vzťahovať obmedzené výhody sú tie, ktoré sú toho času predmetom významných reforiem vnútorného trhu a ktoré sú na trhu EÚ považované za citlivé výrobky. Metodológia použitá na stanovenie rozsahu colných sadzieb vychádzala z obdobia najvyšších vývozných objemov Moldavska v rokoch 2004 až 2006 s lineárnym medziročným nárastom, ktorý zodpovedá potenciálnemu rastu výrobnej a vývoznej kapacity Moldavska do roku 2012.V súčasnosti Moldavsko nespĺňa sanitárne a fytosanitárne (SFS) normy, ktoré sa vzťahujú na mäsové a mliečne výrobky, a preto sa tieto výrobky do EÚ nevyvážajú. Z tohto dôvodu boli colné kvóty na mäsové a mliečne výrobky stanovené podľa podobných koncesií udelených iným tretím krajinám a podľa odhadovanej maximálnej vývoznej kapacity Moldavska do roku 2012. Napriek tomu, že zatiaľ takýto vývoz neexistuje, považovalo sa za dôležité zaviesť na tieto výrobky colné kvóty a tým podporiť Moldavsko v snahe napĺňať príslušné SFS kritériá.Súčasťou návrhu sú aj ustanovenia o dočasnom pozastavení preferencií v prípade podvodu, konania v rozpore s predpismi alebo neplnenia niektorého z pravidiel pôvodu výrobkov a postupov s tým súvisiacich, prípadne ktorejkoľvek z podmienok stanovených v navrhovanom nariadení. V návrhu je tiež bezpečnostná doložka pre prípad, že výrobky pochádzajúce z Moldavska spôsobia, alebo existuje nebezpečenstvo, že môžu spôsobiť závažné problémy výrobcom zo Spoločenstva. Napokon sa v návrhu zamedzuje akémukoľvek prekrývaniu obchodných preferencií so všeobecným systémov preferencií EÚ.Rozpočtové dôsledkyNavrhované nariadenie nemá žiadny vplyv na rozpočet ES. Keďže celkový podiel dovozu z Moldavska predstavuje iba 0,03 % zo všetkých dovozov Spoločenstva, pri ďalšom otvorení trhu sa nepredpokladá nijaký negatívny dosah na Spoločenstvo. V súčasnosti sa 86 % celkového dovozu z Moldavska dostáva na trh EÚ bez cla a odhadovaná ročná strata na colných príjmoch v prípade, že budú Moldavsku udelené dodatočné preferencie, predstavuje približne 1,5 milióna EUR.2007/0245 (ACC)NávrhNARIADENIE RADY,ktorým sa zavádzajú autonómne obchodné preferencie pre Moldavsko a ktorým sa mení a dopĺňa nariadenie (ES) č. 980/2005 a rozhodnutie Komisie 2005/94/ESRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133,so zreteľom na návrh Komisie,keďže:1.  Vzťah medzi Európskou úniou (EÚ) a Moldavskom je založený na Dohode o partnerstve a spolupráci, ktorá nadobudla účinnosť 1. júla 1998[1]. Jedným z jej hlavných cieľov je podpora obchodu, investícií a harmonických hospodárskych vzťahov medzi oboma stranami a tým aj ich udržateľného hospodárskeho rastu.2.  V Akčnom pláne európskej susedskej politiky (Akčný plán ESP) pre Moldavsko, ktorý bol prijatý v roku 2005, sa EÚ zaviazala zvážiť možnosť udelenia dodatočných autonómnych obchodných preferencií (AOP) Moldavsku za predpokladu, že Moldavsko podstatne zlepší vnútroštátny systém kontroly a certifikácie pôvodu tovarov. V roku 2006 uskutočnilo Moldavsko reformu vnútroštátnych colných právnych predpisov a na začiatku roku 2007 dosiahlo uspokojivú úroveň implementácie novej legislatívy.3.  Až do vstupu Rumunska do EÚ 1. januára 2007 malo Moldavsko s Rumunskom režim voľného obchodu. Hoci v globále bol účinok rozšírenia únie v roku 2007 pre Moldavsko zanedbateľný, predsa mal negatívny dopad na niekoľko kľúčových exportných výrobkov Moldavska.4.  Na základe rozhodnutia Komisie 2005/924/ES z 21. decembra 2005[2] už Moldavsko využíva výhody, ktoré mu plynú z osobitného stimulačného dojednania pre trvalo udržateľný rozvoj a dobrú správu vecí verejných (VSP+) stanoveného v nariadení Rady č. 980/2005 z 27. júna 2005 ktorým sa uplatňuje systém všeobecných colných preferencií[3] (VSP).5.  Celkový podiel dovozu z Moldavska predstavuje iba 0,03% zo všetkých dovozov Spoločenstva. Ďalšie otvorenie trhu by malo podporiť rozvoj moldavského hospodárstva zvýšením vývozných aktivít bez toho, aby došlo k vytváraniu negatívnych účinkov na Spoločenstvo.6.  Preto je vhodné rozšíriť autonómne obchodné preferencie pre Moldavsko zrušením všetkých ostávajúcich colných stropov pre priemyselné výrobky a zjednodušením prístupu poľnohospodárskych výrobkov na trh Spoločenstva.7.  V súlade s Akčným plánom ESP bude úroveň vzťahov medzi EÚ a Moldavskom závisieť od stupňa zaangažovanosti Moldavska pokiaľ ide o spoločné hodnoty a tiež od jeho schopnosti implementovať spoločne dohodnuté priority vrátane pripravenosti zaviesť účinné hospodárske reformy. Navyše, na to, aby mohlo využívať dodatočné colné preferencie v režime VSP+, splnilo Moldavsko podmienky ratifikácie a efektívnej implementácie základných medzinárodných dohovorov o ľudských a pracovných právach, ochrane životného prostredia a dobrej správe vecí verejných. Na zabezpečenie toho, že si Moldavsko udrží dosiahnutú úroveň napredovania, bude udelenie dodatočných autonómnych obchodných preferencií podmienené pokračujúcou implementáciou a dodržiavaním priorít a podmienok stanovených v Akčnom pláne ESP a v osobitnom stimulačnom dojednaní pre trvalo udržateľný rozvoj a dobrú správu vecí verejných VSP+.8.  Okrem toho, oprávnenie získať výhody z autonómnych obchodných preferencií je podmienené tým, ako Moldavsko dodržiava príslušné pravidlá pôvodu výrobkov a postupy s tým súvisiace a tiež mierou jeho efektívnej administratívnej spolupráce so Spoločenstvom pri predchádzaní rizikám podvodov.9.  Medzi dôvody na dočasné pozastavenie preferencií by malo patriť závažné a sústavné porušovanie podmienok na udelenie preferenčných dojednaní, podvod alebo neposkytnutie administratívnej spolupráce pri overovaní pôvodu tovarov a tiež neschopnosť Moldavska prejaviť sústavnú snahu realizovať priority stanovené v Akčnom pláne ESP a v dohovoroch uvedených v prílohe II.10.  Je nevyhnutné, aby sa podľa spoločného colného sadzobníka opätovne zaviedli clá na ktorýkoľvek z výrobkov, ktorý spôsobí, prípadne existuje nebezpečenstvo, že môže spôsobiť závažné problémy výrobcovi zo Spoločenstva nepriamo alebo priamo konkurujúcimi výrobkami, a to na základe prešetrenia zo strany Komisie.11.  Na účely definície pojmu pôvodné výrobky a postupov, ktoré sa týkajú certifikácie pôvodu a administratívnej spolupráce sa bude uplatňovať hlava IV, kapitola 2, oddiel 2 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva[4].12.  V záujme racionalizácie a zjednodušenia je vhodné stanoviť, že Komisia môže po konzultácii s Výborom pre Colný kódex a bez dotknutia osobitných postupov stanovených v tomto nariadení urobiť potrebné zmeny a technické zmeny a doplnenia k tomuto nariadeniu.13.  Je potrebné prijať opatrenia nevyhnutné na implementáciu tohto nariadenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[5].14.  Zavedením opatrení navrhovaných pre výrobky pochádzajúce z Moldavska sa zaradenie Moldavska do schémy všeobecného systému preferencií Spoločenstva stane zbytočným. Preto je vhodné vylúčiť Moldavsko zo zoznamu príjemcov výhod na základe nariadenia Rady (ES) č. 980/2005 z 27. júna 2005 a zo zoznamu zvýhodnených krajín, ktoré spĺňajú kritériá osobitného stimulačného dojednania pre trvalo udržateľný rozvoj a dobrú správu vecí verejných v rozhodnutí 2005/924/ES.15.  Tieto dovozné opatrenia by sa mali obnoviť podľa podmienok, ktoré stanovila Rada a na základe skúseností získaných z poskytnutia týchto opatrení podľa tohto nariadenia. Preto je vhodné obmedziť dobu trvania týchto opatrení do 31. decembra 2012,PRIJALA TOTO NARIADENIE:Článok 1Preferenčné dojednania16.  Výrobky pochádzajúce z Moldavska, ktoré nie sú uvedené v tabuľke 1 a 2 v prílohe I, je povolené dovážať do Spoločenstva bez množstevných obmedzení, prípadne opatrení s rovnocenným účinkom a oslobodené od colných sadzieb a platieb s rovnocenným účinkom ako clo.17.  Výrobky pôvodom z Moldavska uvádzané v prílohe I je povolené dovážať do Spoločenstva podľa osobitných ustanovení článku 3.Článok 2Podmienky na získanie výhod z preferenčných dojednaní18.  sOprávnenie na získanie výhod z preferenčných dojednaní podľa článku 1 podlieha:a) súladu s pravidlami pôvodu výrobkov a postupmi s tým súvisiacimi, podľa ustanovení v hlave IV kapitole 2 oddiele 2 nariadenia (EHS) č. 2454/93;b) súladu so spôsobmi administratívnej spolupráce podľa ustanovení v článkoch 121 a 122 nariadenia (EHS) č. 2454/93;c) účasti Moldavska na účinnej administratívnej spolupráci so Spoločenstvom pri predchádzaní akýmkoľvek rizikám z podvodov.d) zo strany Moldavska zdržaniu sa zavedenia nových ciel alebo platieb s rovnocenným účinkom ako clo a nových množstevných obmedzení alebo opatrení, ktoré majú rovnocenný účinok na dovozy pochádzajúce zo Spoločenstva, alebo zvýšenia existujúcich úrovní ciel alebo platieb, prípadne zavedenia akýchkoľvek ďalších obmedzení odo dňa nadobudnutia účinnosti tohto nariadenia,e) pokračujúcim snahám Moldavska implementovať priority stanovené v Akčnom pláne ESP pre Moldavsko z roku 2005, najmä pokiaľ ide o účinnú reformu hospodárstva; af) zo strany Moldavska pokračovaniu v ratifikácii a účinnej implementácii dohovorov uvedených v prílohe II a súhlasu s pravidelným sledovaním a preskúmaním záznamov o implementácii v súlade s ustanoveniami pre implementáciu ustanovení v dohovoroch, ktoré ratifikovalo.19.  Komisia dohliadne na stav ratifikácie a účinnú implementáciu príslušných dohovorov uvedených v ods. 1 písm. e.20.  V prípade nedodržania podmienok stanovených v ods. 1 môže Komisia v súlade s článkom 10 tohto nariadenia prijať opatrenia na pozastavenie dojednaní stanovených v článku 1.Článok 3Colné kvóty a cenové prahy pre určité poľnohospodárske výrobky.1. Výrobky uvedené v tabuľke 1 prílohy I je dovolené dovážať do Spoločenstva oslobodené od colných sadzieb v rámci limitov colných kvót Spoločenstva stanovených v uvedenej tabuľke.2. Výrobky uvedené v tabuľke 2 prílohy I je dovolené dovážať do Spoločenstva oslobodené od sadzby ad valorem na dovoznom cle.3. Bez ohľadu na iné ustanovenia tohto nariadenia, najmä na článok 10, v prípade, že dovoz poľnohospodárskych výrobkov spôsobí závažné narušenie trhov Spoločenstva a ich regulačných mechanizmov, Komisia môže v prípade takýchto výrobkov prijať vhodné opatrenia v súlade s postupom stanoveným v príslušnom práve Spoločenstva.Článok 4Implementácia colných kvót na mliečne výrobkyO podrobných pravidlách implementácie colných kvót pre kódy 0401 až 0406 rozhodne Komisia v súlade s postupom, ktorý je uvedený v článku 42 nariadenia (ES) č. 1255/1999 o spoločnej organizácii trhu s mliekom a mliečnymi výrobkami[6].Článok 5Spravovanie colných kvótColné kvóty uvedené v článku 3 ods. 1 a v prílohe I, s výnimkou colných kvót na mliečne výrobky uvedené v článku 4, spravuje Komisia v súlade s článkami 308a, 308b a 308c nariadenia (EHS) č. 2454/93.Článok 6Prístup k colným kvótamKaždý členský štát zabezpečí, aby dovozcovia mali rovnaký a neprerušovaný prístup k colným kvótam, pokiaľ to umožňuje zostatok príslušného objemu kvóty.Článok 7Delegovanie právomocíKomisia v súlade s postupom uvedeným v článku 8 ods. 2 prijme ustanovenia potrebné na uplatnenie tohto nariadenia, iné ako tie stanovené v článku 4, a to najmä:a) zmeny a doplnenia a technické úpravy potrebné po zmenách a doplneniach číselných kódov kombinovanej nomenklatúry a podpoložiek TARIC;b) zmeny a doplnenia potrebné po uzavretí ďalších dohôd medzi Spoločenstvom a Moldavskom.Článok 8Riadiaci výbor1. Komisii pomáha Výbor pre Colný kódex zriadený článkom 248a nariadenia Rady (EHS) č. 2913/92[7].2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES. Obdobie stanovené v článku 4 ods. 3 rozhodnutia 1999/468/ES je jeden mesiac.Článok 9SpoluprácaČlenské štáty a Komisia budú úzko spolupracovať, aby zabezpečili dodržiavanie tohto nariadenia a najmä ustanovení stanovených v článku 10 ods.1.Článok 10Dočasné pozastavenie1. Pokiaľ Komisia zistí, že existujú dostatočné dôkazy o podvode, konaní v rozpore s predpismi alebo systematickom nedodržiavaní, resp. nezabezpečení dodržiavania pravidiel o pôvode výrobkov a postupov s tým súvisiacich zo strany Moldavska, a tiež o neposkytnutí administratívnej spolupráce uvedenej v článku 2 ods.1, alebo o nedodržiavaní akejkoľvek z ďalších podmienok vymedzených v článku 2 ods.1, môže prijať opatrenia na pozastavenie všetkých alebo len časti preferenčných dojednaní ustanovených v tomto nariadení na obdobie nie viac ako 6 mesiacov, za predpokladu, že najskôr:a) informovala príslušný výbor;b) vyzvala členské štáty, aby prijali preventívne opatrenia potrebné na ochranu finančných záujmov Spoločenstva a/alebo na zabezpečenie dodržiavania článku 2 ods.1 Moldavskom;c) uverejnila oznámenie v Úradnom vestníku Európskej únie informujúce o tom, že existujú dôvody na opodstatnené pochybnosti o uplatňovaní preferenčných dojednaní a/alebo o dodržiavaní článku 2 ods. 1 Moldavskom, ktoré môžu spochybniť právo pokračovať v čerpaní výhod udelených týmto nariadením;d) informovala Moldavsko o každom rozhodnutí prijatom v súlade s týmto odsekom skôr, ako toto nadobudne účinnosť2. Členský štát môže rozhodnutie Komisie postúpiť Rade do 10 dní. Rada rozhodujúca kvalifikovanou väčšinou môže prijať odlišné rozhodnutie do 30 dní.3. Na konci obdobia pozastavenia Komisia rozhodne o ukončení opatrenia o dočasnom pozastavení po konzultácii s výborom alebo o predĺžení pozastavenia v súlade s postupom stanoveným v odseku 1.4. Členské štáty oznámia Komisii všetky dôležité informácie, ktorými sa môže zdôvodniť pozastavenie preferencií alebo jeho predĺženie.Článok 11Bezpečnostná doložka1. Ak sa výrobok pochádzajúci z Moldavska dováža za podmienok, ktoré spôsobujú, alebo existuje nebezpečenstvo, že spôsobia závažné ťažkosti výrobcovi nepriamo alebo priamo konkurujúcich výrobkov v Spoločenstve, môže Rada na základe návrhu Komisie kedykoľvek opätovne uvaliť na daný výrobok bežné clo podľa spoločného colného sadzobníka.2. Na žiadosť členského štátu alebo z vlastnej iniciatívy prijme Komisia v primeranej lehote formálne rozhodnutie o začatí prešetrovania. Ak sa Komisia rozhodne začať prešetrovanie, uverejní oznámenie o prešetrovaní v Úradnom vestníku Európskej únie . V oznámení uvádza súhrn získaných informácií a výzvu, aby všetky relevantné informácie boli zasielané Komisii. V oznámení stanovuje lehotu, nie viac ako 4 mesiace, v rámci ktorej zainteresované strany môžu písomne oznámiť svoje stanoviská.3. Komisia si vyžiada všetky informácie, ktoré uzná za potrebné, a môže si získané informácie overiť u Moldavska alebo u ktoréhokoľvek ďalšieho relevantného zdroja. Komisii môžu pomáhať úradníci členských štátov, na území ktorých sa môže vykonávať overovanie, ak o to príslušný členský štát požiada.4. Pri skúmaní toho, či existujú závažné problémy, Komisia zohľadňuje inter alia tieto nasledovné faktory týkajúce sa výrobcov zo Spoločenstva, pokiaľ sú tieto informácie dostupné:-  podiel na trhu,-  výroba,-  zásoby,-  výrobná kapacita,-  využitie kapacity,-  zamestnanosť,-  dovozy,-  ceny.5. Prešetrovanie sa ukončí do 6 mesiacov po uverejnení oznámenia uvedeného v ods. 2. Komisia môže v prípade výnimočných okolností a po konzultácii s výborom predĺžiť toto obdobie v súlade s postupom uvedeným v článku 8 ods. 2.6. Komisia prijme rozhodnutie do 3 mesiacov v súlade s postupom uvedeným v článku 8 ods. 2. Toto rozhodnutie nadobúda účinnosť do jedného mesiaca po jeho uverejnení.7. Ak prešetrovaniu bránia výnimočné okolnosti, ktoré si vyžadujú okamžitý zákrok, Komisia môže po tom, ako informovala výbor, prijať akékoľvek preventívne opatrenie, ktoré je nevyhnutne potrebné.Článok 12Zmeny a doplnenia k nariadeniu (ES) 980/2005 a k rozhodnutiu Komisie 2005/924/ES21.  V prílohe I nariadenia (ES) 980/2005 sa vypúšťa položka „MD, Moldavská republika“.22.  V jedinom článku rozhodnutia 2005/924/ES sa vypúšťa položka „MD Moldavská republika“.Článok 13Prechodné opatrenia1. Výhody všeobecných colných preferencií stanovených v nariadení č. 980/2005 sa naďalej poskytujú na tovar pochádzajúci z Moldavska, ktorý bol pustený do voľného obehu v Spoločenstve pred prvým dňom tretieho mesiaca nasledujúceho po nadobudnutí účinnosti tohto nariadenia za predpokladu, že:a) na príslušný tovar sa vzťahuje kúpna zmluva uzavretá pred dátumom nadobudnutia účinnosti tohto nariadenia ab) je možné preukázať k spokojnosti colných orgánov, že tento tovar opustil krajinu pôvodu najneskôr v deň nadobudnutia účinnosti tohto nariadenia.2. Colné orgány môžu považovať ods. 1 písm. b za splnený, ak sa im predloží jeden z týchto dokladov:a) v prípade námornej alebo riečnej prepravy nákladný list preukazujúci, že naloženie sa uskutočnilo pred dátumom nadobudnutia účinnosti tohto nariadenia;b) v prípade železničnej prepravy nákladný list, ktorý prijali železnice odosielajúcej krajiny pred dátumom nadobudnutia účinnosti tohto nariadenia;c) v prípade cestnej prepravy karnet medzinárodnej cestnej prepravy TIR vydaný pred dátumom nadobudnutia účinnosti tohto nariadenia colným úradom v krajine pôvodu alebo akýkoľvek primeraný doklad overený príslušnými colnými orgánmi krajiny pôvodu pred uvedeným dátumom,d) v prípade leteckej prepravy nákladný list, ktorý preukazuje, že letecká spoločnosť prijala tovar pred dátumom nadobudnutia účinnosti tohto nariadenia.Článok 14Uplatňovanie veterinárnych právnych predpisov SpoločenstvaUstanovenia tohto nariadenia nemajú dosah na žiadne obmedzenia alebo dovozné pravidlá, ktoré sú súčasťou veterinárnych právnych predpisov Spoločenstva.Článok 15Nadobudnutie účinnosti a uplatňovanieToto nariadenie nadobúda účinnosť v siedmy deň odo dňa jeho uverejnenia v Úradnom vestníku Európskej únie .Uplatňuje sa od (prvého dňa druhého mesiaca po jeho nadobudnutí účinnosti) do 31. decembra 2012.Toto nariadenie je záväzné v celom rozsahu a je priamo uplatniteľné vo všetkých členských štátoch.V Bruseli, […]Za RadupredsedaPRÍLOHA IVÝROBKY PODLIEHAJÚCE MNOžSTEVNÝM LIMITOM ALEBO CENOVÝM PRAHOM UVEDENÝM V čLÁNKU 3Napriek pravidlám pre výklad kombinovanej nomenklatúry sa má znenie opisu výrobkov považovať za znenie len s indikatívnym významom, pričom preferenčný režim je určený v rámci kontextu tejto prílohy, na základe rozsahu kódov KN. Ak je pred číselným kódom KN uvedený symbol ex, preferenčný systém sa určí uplatnením číselného kódu KN spolu s príslušným opisom tovaru.1. Výrobky, na ktoré sa vzťahujú ročné colné kvóty oslobodené od claPoradové číslo | Číselný kód KN | Opis | 2008 (1) | 2009 (1) | 2010 (1) | 2011 (1) | 2012 (1) |09.0504 | 0201 až 0204 | Čerstvé, chladené a mrazené mäso z hovädzích zvierat, domácich svíň a oviec a kôz | 3 000 (2) | 3 000 (2) | 4 000 (2) | 4 000 (2) | 4 000 (2) |09.0505 | ex 0207 | Mäso a jedlé droby z hydiny z položky 0105, čerstvé, chladené alebo mrazené pečene, iné ako z kŕmnych husí alebo z kačíc z podpoložky 0207.34 | 400 (2) | 400 (2) | 500 (2) | 500 (2) | 500 (2) |09.0506 | ex 0210 | Mäso a jedlé droby zo svíň a hovädzích zvierat, solené, v slanom náleve, sušené alebo údené; jedlé múčky a prášky z mäsa alebo z drobov domácich svíň a hovädzích zvierat | 400 (2) | 400 (2) | 500 (2) | 500 (2) | 500 (2) |09.4210 | 0401 až 0406 | Mliečne výrobky | 1 000 (2) | 1 000 (2) | 1 500 (2) | 1 500 (2) | 1 500 (2) |09.0507 | 0407.00 | Vtáčie vajcia v škrupinách | 90 (3) | 95 (3) | 100 (3) | 110 (3) | 120 (3) |09.0508 | ex 0408 | Vtáčie vajcia bez škrupín a žĺtka, s výnimkou tých, ktoré nie sú vhodné na ľudskú spotrebu. | 200 (2) | 200 (2) | 300 (2) | 300 (2) | 300 (2) |09.0509 | 1001.90.91 | Pšenica obyčajná | 25 000 (2) | 30 000 (2) | 35 000 (2) | 40 000 (2) | 50 000 (2) |09.0510 | 1003.00.90 | Jačmeň | 20 000 (2) | 25 000 (2) | 30 000 (2) | 35 000 (2) | 45 000 (2) |09.0511 | 1005.90 | Kukurica | 15 000 (2) | 20 000 (2) | 25 000 (2) | 30 000 (2) | 40 000 (2) |09.0512 | 1601 00 91 a 1601 00 99 | Párky a podobné výrobky z mäsa, drobov alebo z krvi; potravinové prípravky z týchto výrobkov | 500 (2) | 500 (2) | 600 (2) | 600 (2) | 600 (2) |ex 1602 | Ostatné pripravené alebo konzervované mäso, droby alebo krv: - z hydiny druhu Gallus domesticus, tepelne nespracované - z domácich svíň - z hovädzích zvierat, tepelne neupravené |09.0513 | 1701.99.10 | Biely cukor | 20 000 (2) | 25 000 (2) | 30 000 (2) | 35 000 (2) | 45 000 (2) |09.0514 | 2204 21 a 2204 29 | Víno z čerstvého hrozna so skutočným objemovým alkoholometrickým titrom nepresahujúcim 15 % vol, iné ako šumivé víno | 60 000 (4) | 70 000 (4) | 80 000 (4) | 100 000 (4) | 120 000 (4) |(1) Od 1. januára do 31. decembra, okrem roku 2008 od prvého dňa uplatňovania tohto nariadenia do 31. decembra (2) v tonách (netto hmotnosť) (3) v miliónoch jednotiek, (4) v hektolitroch2. Výrobky, oslobodené od sadzby ad valorem na dovoznom cleČíselný kód KN | Opis |0702 | Paradajky, čerstvé alebo chladené |0707 | Uhorky šalátové a uhorky nakladačky, čerstvé alebo chladené |0709 90 70 | Tekvice, čerstvé alebo chladené |0709 90 80 | Artičoky pravé |0806 | Hrozno, čerstvé alebo sušené: |0808 10 | Jablká, čerstvé |0808 20 | Hrušky a dule |0809 10 | Marhule |0809 20 | Čerešne a višne |0809 30 | Broskyne, vrátane nektáriniek |0809 40 | Slivky a trnky: |PRÍLOHA IIDOHOVORY UVÁDZANÉ V ČLÁNKU 2 ods. 1 písm. e)1. Medzinárodný pakt o občianskych a politických právach2. Medzinárodný pakt o hospodárskych, sociálnych a kultúrnych právach3. Medzinárodný dohovor o odstránení všetkých foriem rasovej diskriminácie4. Dohovor o odstránení všetkých foriem diskriminácie žien5. Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu6. Dohovor o právach dieťaťa7. Dohovor o zabránení a trestaní zločinu genocídia8. Dohovor o minimálnom veku na prijatie do zamestnania (č. 138)9. Dohovor o zákaze a okamžitých opatreniach na odstránenie najhorších foriem detskej práce (č. 182)10. Dohovor o zrušení nútenej práce (č. 105)11. Dohovor o nútenej alebo povinnej práci (č. 29)12. Dohovor o rovnakom odmeňovaní pracujúcich mužov a žien za prácu rovnakej hodnoty (č. 100)13. Dohovor o diskriminácii zamestnaní a povolaní (č. 111)14. Dohovor o slobode združovania a ochrane práva odborovo sa organizovať (č. 87)15. Dohovor o vykonávaní zásad práva organizovať sa a kolektívne vyjednávať (č. 98)16. Medzinárodný dohovor o potlačení a trestaní zločinu apartheidu17. Montrealský protokol o látkach, ktoré porušujú ozónovú vrstvu18. Bazilejský dohovor o riadení pohybov nebezpečných odpadov cez hranice štátov a ich zneškodňovaní19. Štokholmský dohovor o perzistentných organických látkach20. Dohovor o medzinárodnom obchode s ohrozenými druhmi voľne žijúcich živočíchov a rastlín21. Dohovor o biologickej diverzite22. Kartagenský protokol o biologickej bezpečnosti23. Kjótsky protokol k Rámcovému dohovoru Organizácie Spojených národov o klimatických zmenách24. Jednotný dohovor Organizácie Spojených národov o omamných látkach (1961)25. Dohovor Organizácie Spojených národov o psychotropných látkach (1971)26. Dohovor Organizácie Spojených národov proti nedovolenému obchodovaniu s omamnými a psychotropnými látkami (1988)27. Dohovor Organizácie Spojených národov proti korupcii (Mexiko)LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV1. NÁZOV NÁVRHU:Nariadenie Rady, ktorým sa zavádzajú autonómne obchodné preferencie pre Moldavsko a ktorým sa mení a dopĺňa nariadenie (ES) č. 980/2005 a rozhodnutie Komisie 2005/94/ES2. ROZPOČTOVÉ POLOŽKY:Kapitola a článok: Článok 120Suma zahrnutá do rozpočtu na príslušný rok: 16 431 900 000 (predbežný návrh rozpočtu na rok 2008)3. FINANČNÝ VPLYV( Návrh nemá finančný vplyv( Návrh nemá finančný vplyv na výdavky, ale má finančný vplyv na príjmy, a to s týmto účinkom:(v mil. EUR zaokrúhlených na jedno desatinné miesto)Rozpočtová položka | Príjmy[8] | 12-mesačné obdobie začínajúce od dd/mm/rrrr | [Rok n] |Článok 120 | € 1.125.000,00 | 01/02(01)/2008 | 2008 |Článok 120 | € 1.125.000,00 | 01/01/2009 | 2009 |Článok 120 | € 1.125.000,00 | 01/01/2010 | 2010 |Článok 120 | € 1.125.000,00 | 01/01/2011 | 2011 |Článok 120 | € 1.125.000,00 | 01/01/2012 | 2012 |Situácia po prijatí opatrenia |[n+1] | [n+2] | [n+3] | [n+4] | [n+5] |Článok ... |Článok ... |4. OPATRENIA PROTI PODVODOMPodľa článku 10 tohto nariadenia je možné dočasne pozastaviť preferencie ak Komisia zistí, že existujú dostatočné dôkazy o podvode, konaní v rozpore s predpismi alebo systematickom nedodržiavaní, prípadne nezabezpečení dodržiavania pravidiel o pôvode výrobkov a postupov s tým súvisiacich zo strany Moldavska, a tiež o neposkytnutí administratívnej spolupráce uvedenej v článku 2 ods.1 tohto nariadenia. V súlade s postupom, ktorý stanovuje článok 10, môže Komisia prijať opatrenia na úplné alebo čiastočné pozastavenie dojednaní uvedených v tomto nariadení na obdobie nie viac ako 6 mesiacov. Na konci tohto obdobia Komisia rozhodne buď o ukončení opatrenia o dočasnom pozastavení, po dodržaní postupov stanovených v článku 10 ods. 1, alebo o predĺžení jeho platnosti.5. ĎALŠIE POZNÁMKYPodľa našej analýzy finančných vplyvov udelenia dodatočných autonómnych obchodných preferencií Moldavsku pokiaľ ide o príjmy z ciel, predstavuje odhadovaná strata hrubú sumu približne 1 500 000 EUR (čistá suma 1 125 000). Hodnota dovozného objemu z Moldavska v roku 2006 bola približne 325 miliónov EUR, čo predstavuje 0,03 % z celkového dovozného objemu EÚ. Približne 279 miliónov EUR alebo 86 % dovozného objemu z Moldavska sa do EÚ dostalo bez cla, buď s nulovou DNV sadzbou, alebo s nulovou VSP sadzbou v roku 2006. Zároveň, zvyšných 46 miliónov EUR alebo 14 % bolo dovezených s pozitívnymi colnými sadzbami.Stratu na príjmoch z ciel u zostávajúcich dovozov, na ktoré sa aj naďalej vzťahuje clo, budú tvoriť dovozy rastlinných výrobkov (oddiel II) a hotových potravín (oddiel IV), kde je menšia možnosť získania preferencií. Približne 90 % dovozov z Moldavska v oddiele II tvoria obilniny (HS10). V oddiele IV sú to najmä nealkoholické, alkoholické nápoje a ocot (HS22), ktoré sa dovážajú s pozitívnymi clami, pričom z takýchto dovozov dominuje dovoz vína. K najväčším zmenám v príjmoch z ciel preto pravdepodobne dôjde u dovozov obilnín a vína do EÚ.DNV clo na príslušné výrobky z obilnín (HS 100190 a HS 100300) je 95 EUR/1000 kg a 93 EUR/1000 kg za každú z uvedených položiek. Paralelne však existujú príslušné DNV kvóty 12 EUR/1000 kg a 16 EUR/1000 kg, ktoré sa uplatňujú pre väčšinu moldavských vývozov obilnín. Dovozné clá EÚ na víno závisia od druhu vína. Pre zhruba 80% objemu dovážaného vína platí colná sadzba 13,1 EUR/hektoliter. Zvyšok je dovážaný s colnou sadzbou 15,4 EUR/hektoliter a 18,6 EUR/hektoliter. Za predpokladu, že by sa na objemy obilnín (pšenica 26 801 ton, jačmeň 23 275 ton) a vína (65 370 hektolitrov) dovezené do EÚ v roku 2006 vzťahovali bezcolné kvóty, ako to navrhuje toto nariadenie, je predpokladaná strata na colných príjmoch odhadovaná na približne 1,5 milióna EUR. Toto číslo predstavuje menej ako 0,5 % celkového dovozného objemu Moldavska do EÚ a menej ako desatinu percenta z celkových colných príjmov EÚ.Zavedenie AOP pre Moldavsko môže tiež podnietiť vývoz v kategóriách výrobkov, ktoré sú obsahom tohto nariadenia, ale nie sú súčasťou tohto odhadu, pretože predpokladané príjmy, ktoré by mohli vzniknúť z budúcich vývozov nie je možné považovať za stratu na colných príjmoch.[1] Ú. v. ES L 181, 24.6.1998, s. 1.[2] Ú. v. EÚ L 337, 22.12.2005, s. 50.[3] Ú. v. EÚ L 169, 30.6.2005, s. 1. Nariadenie zmenené a doplnené nariadením Komisie (ES) č. 606/2007 (Ú. v. EÚ L 141, 2.6.2007, s. 4).[4] Ú. v. ES L 253, 11.10.1993, s. 1. Nariadenie naposledy zmenené a doplnené nariadením Komisie (ES) č. 214/2007 (Ú. v. EÚ L 62, 1.3.2007, s.6).[5] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 1).[6] Ú. v. ES L 160, 26.6.1999, s. 48.[7] Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).[8] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.